text:
Phepo ya Dinotshe tsa Tswine
Dinotshe tsa tswine di tlhoka dijo go kgona go phela le go tswala. Di tlhoka dikhabohaetereite, disukiri mo botsheng kgotsa tswine ya dinotshe, diamino esiti poroteine e e tswang mo mmuduleng, diliphid - diesiti tse di mafura, disterol, dibithamini, diminerale matswai le metsi.
Dinotshe tsa tswine di tlhoka phepo e e humileng ka pharologano ya metheo ya mmudula go kgona go tlhama dithugisi tse di farologaneng. Dithugisi tse di a tlhokegang go ntsha mogare mo mebeleng ya tsona go tswa go dibolayadisenyi le malwetse le masole a mmele a a agileng thibela malwetse. Gantsi masole a mmele a a bokoa, seo se feletsang mo phepong e e kwa tlase mme tlala ke sebakosegolo sa dintsho tsa dinotshe.
Dinotshe tse nonofetseng tse di fepiwang sentle di ka nna botoka go tshela mo dikomelelong le mariga mme di tlhokomele dinotshe tse di nnye tsa go fetatse di sa amogelang phepo ya tlaleletso ya dinotshe.
Go Fepa Dinotshe Neng
Phepo ya dinotshe e botlhokwa fa tshelammogo ya dinotshe e le kwa tlase ka neelano ya go ya dijo tse di bolokilweng le fa go na le dijo tsa tlhago tse di nnye. Mo Aforika Borwa, ke fela 12% ya lefatshe e ka dirisiwang mo ntshodikunong ya dijalo tse di jaaka ditlhare tsa maungo, fa e le mafulo a tsa tlholego a dinotshe jaaka fynbos kwa Kapa Bophirima le yona e lekanyeditswe. Mafulo a tlholego a tswelela pele ka go fokodiwa ke leuba le melelo ya kwa nageng.
Tswine ya dinotshe mo motshitshing ke moteho wa dijo tsa dinotshe mo dikgweding tsa mariga mme ka dinako tse dingwe tsa tlhaelo ya dijalo tsa dithunya tseo di nonneng ka botshe. Ka nako ya komelelo kgotsa fa botshe bo se teng, dinotshe di dirisa dipolokelo tse tsa tswine ya dinotshe mo motshitshing go tshela. Gantsi phepo ya tlaleletso ya dinotshe le yona e a tlhokega morago ga ntsho ya tswine ya dinotshe.
Ka jalo go botlhokwa gore moruanotshe a baye leitlho gantsi bokakang jwa tswine ya dinotshe mo motshitshing go lekanya fa dinotshe di ka tlhokega dijo tsa tlaleletso, kgotsa fa metshitshi e tshwanetse go sutiswa go iswa nna kwa lefelong le le rileng la mafulo a mantsi a tlhago.
Phepo ya tlaleletso gantsi e ka fiwa fela fa pele ga tiragalo e e ka tlisang kgatelelo jaaka go ntsha twine ya dinotshe, go sutisa motshitshi ka ntlha ya tirelo ya go dulafatsa le pele ga go kgaoganya tshelammogo.
Phepo ya tlaleletso gape e ka tokafatsa boitekanelo jwa tshelammogo le kgosigadi.
Ke Eng o ka se Fepang Dinotshe?
Dinotshe di tlhoka dikhabohaetereite sukiri le poroteine mmudula.
Dikhabohaetereite di dirisiwa go tshegetsa themphereitšha ya mmele ya dinotshe le themphereitšha ya fa teng ga metshitshi.
Dinotshe gape di tlhoka mmudula jaaka motswedi wa poroteine, dibithamini, diminerale le dikhabohaetereite. Mmudula o dirisiwa go uma ntsha kuno ya jeli ya kwa bogosing eo ba tla e fepang kgosigadi le tsalo.
Go Jesa Dinotshe - Sukiri
O se ka wa fepa dinotshe tswine ya dinotshe ntle le fa e tswa kwa motshitshing wa gago. Malwetse a dinotshe a jaaka American foulbrood a ka anama ka tswine ya dintshe e tlhoka bolwetse mo motshitshing wa gago. Gape, monko wa tswine ya dinotshe o ka nna ngoka dinotshe tse di utswang go tsena mo motshitshing.
Bogolo fepa tshukiri e tshweu e e tlwaelegileng ka leswana la sukiri kgotsa tswine ka sukiri e tshweu le metsi. O seke wa dirisa matutesukiri, sukiri e e borokwa kgotsa dimolasse tse di ka tlholang letshololo mo dinotsheng.
Baruanotshe ba bangwe ba rata kabo ya karolo e le nngwe ya sukiri go karolo e le nngwe ya metsi, tlhapholo ya 1:1, fa ba bangwe ba rata tswine e e kimanyana ya dikarolo tse pedi tsa sukiri go karolo e le nngwe ya metsi 2:1. Metsi a thuthafetse a thusa go tlhapol sukiri, mme motswako wa sukiri ga o a tshwanela go nna bollo kgotsa go bedisiwa ka se se tla dira sukiri gore e nne kharamele.
Ka kakaretso, 1:1 ya tswine e tla tlaleletsa tswine ya dinotshe ya go bolokwa le go tsosolosa ditshelammogo go ntsha kuno tsalo ya dinotshe e ntšhwa. Fa tswine ya dinotshe e e kimanyana e dirisiwa go tlamela ka dijo fa dipolokoo tsa tswine ya dinotshe mo motshitshing e le kwa tlase. Go atlanegisitswe go simolola go fepa ka go fitlha litara e le 1 ya tswine. Se se tshwanetse go lekanela malatsi a a mmalwa.
Baya tswine mo tereing e e maphara ka fa tlase ga sekhurumelo sa motshitshi mmo o baye motlhokwana a bojang, dikalana kgotsa matlapa gore dinotshe di fitlhelele tswine kwa ntle ga go wela kwa teng le go betwa ke metsi.
Go Jesa Dinotshe - Mmudula
Mmudula o siame fa o tlamelwa ke mefuta ya dimela tse di nang le mmudula mo tikologong ya motshitshi fela tlhokego e ka diragala ka tshimologo ya dikgakologo. Dinotshe tsa tswine di rata diteng tsa poroteine tse di ka nnang 25%. Metswedi ya mmudula e akaretsa sonobolomo 14%, eucalyptus 20%, le Mokgopha wa davyana 28. Mmudula wa kanola o na le maemo a a tshwanang a poreteinig e e kwa godimo.
Mo dinakong tsa tlhaelo, mmudula o ka tlaleletswa ka go dirisa dikemedi, reka go tswa mo batlameding ba didiriswa ba dinotshe, kgotsa mmudula wa tlhago. Gape mmudula o ka tsaya le go gasa bolwetse ba dinotshe ka jalo, dirisa dikemedi ka mmudula wa tlhago, fela o kgobokanye mmudula go tswa mo ditshelammogong tse di senang bolwetse.
Ngaka. Eric C. Mussen, wa Yunibesiti ya California Davis, kwa USA le ena o atlenegisa go fepa pidiso ya motitiedi, setswaki sa tlhwatlhwatlase se se tshwanang mmudula ka diteng tsa on a tsa dikotla.
E ka nna ya fepiwa e le omeletse mo dinotsheng, mme di e rata botoka fa go na le mokgwa o o tshwanang le matonkomane a botoro. Baruanotshe ba bannye, ba nang le palonyana ya metshitshi, ba ka tlhakanya sebedisi le 50% ya sukiri ya tswine. Phuthela mo pampiring ya boka kgotsa ditšhekase go e tshola e le monola.
Molemirui wa kwa Paarl wa dinotshe Nico Langenhoven e fitlhetse gore go fepa motswako wa mmudula le 5 go ya go 10% ya tswine ya dinotshe, fepiwa mo ditlhomesong tsa ditsalo gaufi thata le tsalo, go dira botoka. E rile, dirisa tswine ya dinotshe ya motshitshi mme e seng tswine ya dinotshe go tswa kwa ntle ga motshitshi ka ge e ka tlhagisa malwetse.
Translated by Lawrence Ndou


c: text/html

text:
Fa o rata ba bangwe o dira se se mo Molaong wa ga Moshe (8-10)
Itshwareng jaaka batho ba ba dirang dilo go le motshegare (11-14)
13 A mongwe le mongwe a ikobele balaodi ba bagolo,+ ka gonne taolo nngwe le nngwe e tswa kwa Modimong;+ balaodi ba ba leng teng ba tlhomilwe ke Modimo mo maemong a bone a a lekanyeditsweng.+2 Ka jalo motho yo o ganetsang taolo ya balaodi, o ganetsana le thulaganyo ya Modimo; batho ba ba ganetsanang le yone ba tla atlholwa.3 Batho ba ba dirang se se molemo ga ba boife balaodi mme ba ba dirang se se bosula ke bone ba ba ba boifang.+ Ka jalo, ga o tlhoke go ba boifa. Fa o dira se se molemo,+ ba tla go baka.4 Balaodi bano ke badiredi ba Modimo ba ba tlhomilweng gore ba lo thuse. Mme fa lo dira se se bosula, boifang, ka gonne ba na le maatla* a go lo otlhaya. Ke badiredi ba Modimo ba ba otlhayang batho ba ba dirang dilo tse di bosula.5 Ka jalo, go na le mabaka a a utlwalang a gore lo ba reetse. Ga lo ba reetse fela ka gonne lo sa batle gore ba lo otlhaye, mme gape lo ba reetsa ka gonne lo batla go tswelela lo na le segakolodi se se siameng.+6 Ke gone ka moo gape lo duelang makgetho; ka gonne balaodi ke batlhanka ba Modimo mo setšhabeng ba ba direlang batho ka metlha.7 Nayang mongwe le mongwe se se mo tshwanetseng: yo o batlang lekgetho, mo neyeng lekgetho;+ yo o batlang sehuba,* mo neyeng sehuba; yo o batlang go boifiwa, mmoifeng;+ yo o batlang tlotlo, mo tlotleng.+8 Lo se ka lwa kolota ope sepe, mme gone lo kolotane lorato;+ ka gonne yo o ratang motho yo mongwe o dira se molao o reng o tshwanetse go se dira.+9 Gonne molao wa ga Moshe o o reng, “Ga o a tshwanela go dira boaka,+ ga o a tshwanela go bolaya motho,+ ga o a tshwanela go utswa,+ ga o a tshwanela go eletsa selo sa motho yo mongwe,”+ le ditaelo dipe fela tse di leng mo molaong oo, di sobokantswe ka polelwana eno: “O tshwanetse go rata moagelani wa gago jaaka o ithata.”+10 Lorato ga lo direle motho yo mongwe bosula;+ ka jalo fa o rata ba bangwe o dira se molao o reng o tshwanetse go se dira.+11 Mme dirang dilo tseno ka gonne lo itse paka, gore eno e setse e le nako ya gore lo thanye mo borokong,+ ka gonne gone jaanong poloko ya rona e gaufi thata go na le ka nako ya fa re ne re nna badumedi.12 Bosigo bo tloga bo sa; motshegare o atametse. Ka jalo, a re tlogeleng ditiro tsa lefifi+ mme a re apareng dibetsa tsa lesedi.+13 A re itshwareng sentle*+ jaaka batho ba ba dirang dilo go le motshegare. Ga re a tshwanela go dira meletlo ya botlhapelwa le go tagwa, go tlhakanela dikobo mo go seng ka fa molaong le boitshwaro jo bo repileng jwa go sa kgathale,*+ le go baka dikgogakgogano le go fufegela ba bangwe.+14 Go na le moo, a re etseng sekao sa Morena wa rona Jesu Keresete,+ mme re se ka ra rulaganya go sa le gale gore re kgotsofatse dikeletso tsa rona tse di bosula.+

robotstxt: allowed

filter: keep


text:
361“Jaanong a Besalele le Oholiabe le banna botlhe ba ba tlhalefileng pelo, ba Morena o ba fileng botlhale le tlhaloganyo gore ba itse go dira tiro yotlhe ya go aga Ntlo e e Boitshepo, a ba e dire fela jaaka Morena a laetse.”
2Mme Moše a bitsa Besalele le Oholiabe le banna botlhe ba ba botlhale ba Morena o tsentseng botlhale mo dipelong tsa bone, botlhe ba ba ikaeletseng go ya tirong le go e dira. 3Ba amogela mo go Moše kabelo tsotlhe tse Baiseraele ba di ntsheditseng tiro ya go aga Ntlo e e Boitshepo gore e dirwe ka tsona. Mme batho ba nna ba tlisa dineo kwa go ene mo mosong mongwe le mongwe ka bopelotshweu. 4Ke fa batlhalefi botlhe ba ba dirang tiro yotlhe ya Ntlo e e Boitshepo ba tla, mongwe le mongwe a tswa kwa tirong e a e tshwereng, 5ba raya Moše ba re: “Batho ba tlisa tse dintsi go feta tse di batlegang mo tirong ya kago e Morena o laotseng gore e dirwe.”
6Jaanong Moše a laola gore go opiwe mokgosi mo bothibelelong o o reng: “A banna le basadi ba se tlhole ba dira sepe sa go oketsa kabelo ya Ntlo e e Boitshepo.” Ke fa batho ba khutla go tlisa. 7Tse di neng di ntshitswe di ne tsa ba lekana mo tirong yotlhe go e fetsa, tsa ba tsa sala.
8Botlhe ba ba pelo-di-tlhalefileng mo go ba ba tshwereng tiro, ba aga Tempelana ka masela a le some, e le a masweu a a ditlhale-pedi le a mabududu le a bohibidu jwa bofifadu le a bohibidu jwa madi. Oholiabe a loga masela a a nang le ditshwantsho tsa boKerubime ka botswerere. 9Lesela lengwe le lengwe la bo le na le boleele jwa mabogo a le 28 le bophara jwa mabogo a le mane; masela otlhe a na le selekanyo se le sengwe fela. 10Oholiabe a rokaganya masela a le matlhano, a ba a rokaganya gape masela a matlhano a mangwe. 11A dira digole tsa lesela le lebududu fa mafelelong a lesela lengwe le le fa thoko ga thokaganyo ya ntlha; a dira jalo gape fa mafelelong a lesela la bofelo la thokaganyo ya bobedi. 12A dira digole di le 50 mo leseleng la ntlha, a dira digole di le 50 gape fa mafelelong a lesela le le mo thokaganyong ya bobedi, digole di lebanye. 13Le gona a dira dikgogetso tsa gouta di le 50, a tshwaraganya masela a mabedi ao ka dikgogetso tseo. Moago wa nna o le mongwe jalo.
14Gape a dira masela a boboa jwa dipodi gore e nne thulelo ya tente godimo ga Tempelana. A dira masela a le 11 a a ntseng jalo. 15Lesela lengwe le lengwe la bo le na le boleele jwa mabogo a le 30 le bophara jwa mabogo a le mane. Masela a le 11 ao a ne a lekalekana. 16A rokaganya masela a matlhano go sele, le masela a marataro a mangwe go sele. 17A dira digole di le 50 fa mafelelong a lesela la bofelo la thokaganyo ya ntlha; a ba a dira digole di le 50 fa mafelelong a lesela la bofela la thokaganyo ya bobedi. 18Le gona a dira dikgogetso tsa kgotlho di le 50 go tshwaraganya tente ka tsona gore e nne nngwe fela. 19Le gona a direla Tempelana thulelo ya matlalo a diphelehu a a hubiditsweng le thulelo gape ya matlalo a dintšwa tsa lewatle ka fa godimo ga yona.
20A ba a direla Tempelana lebota la dipati tsa mokgwa. 21Lobati longwe le longwe lo ne lo na le boleele jwa mabogo a le some le bophara jwa letsogo le bontlhanngwe jwa lone. 22Lobati longwe le longwe lo ne lo na le malomelo a le mabedi a a lebaganyeng; a a direla dipati tsotlhe tsa Tempelana. 23Fa e le dipati tsa Tempelana a direla lotlhakore lwa borwa dipati di le 20. 24Dipati tse di 20 tseo a di direla ditlhako tsa selefera di le 40; a direla malomelo a mabedi a lobati longwe le longwe ditlhako di le pedi. 25Le gona a direla lotlhakore lwa bobedi lwa Tempelana lo lo lebileng kwa bokone dipati di le 20 26le ditlhako di le 40 tsa tsona tsa selefera, ditlhako di le pedi ka fa tlase ga lobati longwe le longwe. 27Morago wa Tempelana o o hularetseng bophirimatsatsi a o direla dipati di le 6. 28Dikhutlo tsa Tempelana ka kwa morago a di direla dipati di le pedi. 29Tsa bo di pataganye go tswa kwa tlase di le mmogo, di pataganye go ya kwa godimo go fitlha molepong wa ntlha. A direla tsoo pedi jalo, e bong dikhutlo tse pedi. 30E ne e le dipati di le 8, ditlhako tsa tsona tsa selefera e le ditlhako di le 16, ditlhako di le pedi fa tlase ga lobati longwe le longwe.
31Le gona a dira mephakarego ka dikota tsa morukuru, e le metlhano ya dipati tsa lotlhakore longwe lwa Tempelana, 32le mephakarego e le metlhano ya dipati tsa lotlhakore lwa bobedi lwa Tempelana, le mephakarego e le metlhano ya dipati tsa morago wa Tempelana o o hularetseng bophirimatsatsi. 33Jaanong a dira mophakarego o o fa gare gore a kgabaganye dipati ka bogare go tswa ka fa go ya ka fa. 34A manega dipati gouta, a dira melepo ya tsona ka gouta go somela mephakarego mo go yona. Le mephakarego a e manega gouta.
35Le gona a dira lesire ka masela a mabududu le a bohibidu jwa bofifadu le a bohibidu jwa madi le a masweu a a ditlhale-pedi; a logela boKerubime mo go lone jaaka setswerere. 36A le direla maotwana a le mane a mokgwa, a a manega gouta; dikgoge tsa ona e le tsa gouta; a a bopela ditlhako di le nne tsa selefera. 37Le mojako wa Tempelana a o direla sebipo ka masela a mabududu le a bohibidu jwa bofifadu le a bohibidu jwa madi le a masweu a a ditlhale-pedi, se logilwe ke mologi wa masela a a marabata; 38le maotwana a le matlhano a sona le dikgoge tsa ona. A manega ditlhogo tsa ona le melepo ya ona gouta, ditlhako tse tlhano tsa ona e le tsa kgotlho.


text:
Montshiwa o abelana ka maoto
Lorato Trok
Wiehan de Jager
Bogologolotala diphologolo tsotlhe di ne di sena maoto. Di ne di gagaba mo mmung.
Ke batho fela ba ba neng ba na le maoto gonne Montshiwa o ne a ba file maoto.
Ka letsatsi lengwe, Montshiwa o ne a swetsa gore o tla fa phologolo e nngwe le e nngwe maoto. O ne a tsamaya gotlhe mo motseng a bega tshwetso ya gagwe. O ne a batla gore diphologolo tsotlhe di tsamaye jaaka batho.
Diphologolo di ne di itumetse fa di utlwa gore di tlile go fiwa maoto. Phologolo e nngwe le e nngwe e ne e batla go nna le maoto gore e kgone go tsamaya le go taboga. Di ne tsa opela, tsa tshikinya megatla le go tsharolola diphuka tsa tsona.
Diphologolo di ne tsa kopana mme tsa bua ka moo go leng boima ka teng go gagaba. Mmu o gotlha mala a tsona. Maoto a tla thusa gore di bonele kgakala, fela jaaka batho.
Ka letsatsi leo, diphologolo di ne tsa gagabela kwa ntlong ya ga Montshiwa go fiwa maoto a tsona. Dithutlwa, ditau, ditlou, mebitlwa, bo-gopane le dinonyane di ne tsa ema mola mme tsa leta go fiwa maoto.
Phologolo e nngwe le e nngwe e ne ya fiwa maoto a le mane. Nonyane e nngwe le e nngwe e ne ya fiwa maoto a mabedi.
Ditebego tsa diphologolo di ne tsa fetoga morago ga go nna le maoto. Tse dingwe tsa bina ka ntlha ya boitumelo. Tse dingwe di ne sa kgone go tsamaya mme tsa wela mo fatshe.
Di ne tsa tsamaya mo motseng di bontsha batho maoto a tsona. Di ne tsa re, "Re ka se tlhole re gagaba."
Phologolo ya bofelo mo moleng e ne e le Sebokolodi. "A go nale mongwe gape mo morago ga gago?" Montshiwa a botsa. "Nnyaa, ke nna wa bofelo," Sebokolodi a araba.
Montshiwa a akanya, "Fa ele wena wa bofelo, ke ya go dira eng ka maoto a a setseng a?" Montshiwa o ne a fa Sebokolodi maoto otlhe a a setseng.
Sebokolodi o ne a tsamaya a itumetse gonne o ne a nale maoto a mantsi. "Ke tla kgona go tsamaya ka bonako go ba feta botlhe," a akanya.
Erile fela Sebokolodi a fetsa go tsamaya, Noga a goroga kwa ntlong ya ga Montshiwa. "Montshiwa, le nna ke kopa maoto" ga rialo Noga.
"Ke abile maoto otlhe. O ne o le kae?" Montshiwa a botsa. "Ke ne ke gateletswe ke boroko," Noga a araba.
Montshiwa a lebelela gotlhe mo ntlong ya gagwe go bona gore a go na le maoto a a setseng Go ne go sena sepe.
Montshiwa o ne a tswela kwa ntle mme a re, "Ke maswabi, ga gona maoto a a setseng." Noga o ne a tshwanela ke go boela gae a gagaba. Go tloga ka letsatsi leo, Noga a tlogela go robala thata. O dula a emetse motlha o mogwe wa go fiwa maoto.
You are free to download, copy, translate or adapt this story and use the illustrations as long as you attribute in the following way:
Montshiwa o abelana ka maoto
Author - Mutugi Kamundi
Translation - Lorato Trok
Illustration - Wiehan de Jager
Language - Setswana
Level - First paragraphs
© African Storybook Initiative 2015
Creative Commons: Attribution 4.0
Source www.africanstorybook.org


text:
11Nna Jakobo, motlhanka wa Modimo le wa Morena Jesu Keresete, ke kwalela ditso tse di 12 tse di faletseng. Dumelang!
2Ba ga etsho, e re fa lo wela mo ditekong tsa mefutafuta, lo di kaye boitumelo fela,
3ka lo itse gore go lekwa ga tumelo ya lona go tsosa tlhomamo. 4Mme tlhomamo e tshwanetse go nna le tiro e e tletseng gore lo nne botlalo, lo itekanele, lo se tlhaele mo go sepe.
5Mme fa mongwe wa lona a tlhoka botlhale, a a bo kope mo Modimong o o nayang mongwe le mongwe ka boitumelo, o sa nyatse, mme o tla bo newa.
6Mme a a kope ka tumelo, a sa belaele sepe; gonne yo o belaelang o tshwana le lekhubu la lewatle le le kgweediwang ke phefo, le rutlarutlwa.
7Kana motho yoo a se ka a itlhoma gore o tla amogela sengwe mo Moreneng, 8ka e le monna yo o pelo-pedi yo o akgaakgegang mo ditseleng tsotlhe tsa gagwe.
9Mme mokaulengwe yo o kwa tlase a a ipoke ka bogolo jwa gagwe.
10Yo o humileng ene a a ipoke ka bobotlana jwa gagwe; gonne o tla nyelela jaaka sethunya sa bojang.
11Gonne e a re letsatsi le tlhaba ka mogote o o fisang, le swabise bojang, mme sethunya sa jona se tlhotlhorege, bontle jwa sebopego sa sona bo nyelele: Mohumi le ene o tla nyelela jalo mo metsamaong ya gagwe.
12Go sego monna yo o itshokelang diteko; gonne e tla re a sena go bonwa a fentse diteko, a amogele serwalo sa bophelo se Morena o se solofeditseng bone ba ba mo ratang.
13A go se nne ope yo e reng a raelwa a re: “Ke raelwa ke Modimo.” Gonne Modimo ga o ka ke wa raelwa ke bosula, mme ona ka osi ga o raele ope. 14Mme mongwe le mongwe o a raelwa, fa a gogwa gongwe a okwa ke keletso ya gagwe.
15Morago e re keletso e sena go nemera, e tsale boleo; boleo jone e re bo sena go tlala, bo tsale loso.
16Ba ga etsho ba ba rategang, lo se ka lwa timela! 17Neo nngwe le nngwe e e molemo le mpho nngwe le nngwe e e tletseng e tswa kwa godimo, e fologa kwa go Rra-masedi yo go se nang phetogo epe mo go ene, le e seng kamogano ya bosigo le motshegare.
18O re tsetse ka fa go rateng ga gagwe ka lefoko la boammaaruri gore re nne mangwe a mabutswapele a dibopiwa tsa gagwe.
1 Pet. 1:23
19Ka moo, ba ga etsho ba ba rategang, a motho mongwe le mongwe a akofe go utlwa, a iketle go bua, a iketle go galefa.
20Gonne bogale jwa motho ga bo dirafatse tse di siameng fa pele ga Modimo.
21Ka moo latlhang maswe tlhe le bosula jo bo setseng, lo amogele ka bonolo Lefoko le le tlhomilweng mo go lona, le le nonofileng go pholosa mewa ya lona.
1 Pet. 2:1
22Mme lo nne badiri ba Lefoko, e seng bautlwi fela, lwa tloga lwa itsietsa.
Baroma 2:13
23Gonne fa mongwe e le moutlwi wa Lefoko, e se modiri, yoo o tshwana le monna yo o iponang sefatlhego sa tlholego mo seiponing; 24gonne e a re a sena go ipona, a tsamae, a lebale ka pele ka fa a ntseng ka teng. 25Mme yo o lebileng mo teng ga molao o o itekanetseng wa kgololesego, a bile a tsweletse jalo, e se moutlwi yo o lebalang, mme e le modiri wa tiro, yoo o tla nna sego mo go direng ga gagwe.
Baroma 8:2
Joh. 13:17
26Mme fa mongwe a itlhoma a direla Modimo, a ntse a sa thibele loleme lwa gagwe, mme a tsietsa pelo ya gagwe, tirelo-Modimo ya motho yoo ke ya lefela.
27Tirelo-Modimo e e itshekileng e e se nang sebala fa pele ga Modimo Rara ke ya go lekola dikhutsana le batlholagadi mo matshwenyegong a bone, le go ipoloka ka bophepa mo lefatsheng.


text:
BAEBELE E FETOLA MATSHELO A BATHO
Ke ne Ke Rata Beisebolo go Feta Sengwe le Sengwe!
-
O TSHOTSWE KA: 1928
-
O TSHOLETSWE KWA: COSTA RICA
-
BOTSHELO JWA GAGWE JWA PELE: O NE A RATA METSHAMEKO LE GO BETŠHA
TSELA E KE NENG KE TSHELA KA YONE PELE
Ke goletse kwa Puerto Limón, toropo e e kwa boemakepeng jo bo kwa botlhaba jwa lotshitshi lwa Costa Rica. Batsadi ba me ba ne ba na le bana ba le robedi mme nna ke wa bosupa. Rre o tlhokafetse fa ke na le dingwaga di le robedi. Ka jalo, mmê o ile a re godisa a le nosi.
Fa ke le monnye, ke ne ke rata go tshameka beisebolo thata. Mme fa ke le mo dingwageng tsa bolesome, ke ile ka nna karolo ya setlhopha sa bomagogorwane. Fa ke le mo dingwageng tsa bo20, mokatisi mongwe o ne a nkopa gore ke tle go tshamekela setlhopha sa gagwe sa kwa Nicaragua se se neng se tshameka le ditlhopha tse dikgolo. Ga ke a ka ka dumela go ya Nicaragua ka gonne mmê o ne a lwala thata e bile ke nna yo ke neng ke mo tlhokometse. Moragonyana, mokatisi yo mongwe o ne a nkopa gore ke tle go tshamekela setlhopha sa bošetshaba sa beisebolo se se neng se tletse ka batshameki ba ba neng ba tlhophilwe go tswa mo ditlhopheng tse dinnye. Ke ne ka dumela. Ke ile ka tshamekela setlhopha sa bošetshaba go tloga ka 1949 go fitlha ka 1952, ka ya go tshameka kwa Cuba, Mexico le kwa Nicaragua. Ke ne ke le setswerere mo go tshwareng dibolo mo ke ileng ka tshwara dibolo tsotlhe mo metshamekong e le 17. Ke ne ke itumela fa ke utlwa babogedi ba goa leina la me!
Ke ne ke tshela botshelo jo bo sa siamang. Le fa ke ne ke na le lekgarebe, ke ne ke rata basadi ba bangwe. Gape ke ne ke nwa thata. Letsatsi lengwe ke ne ka nwa thata jaana mo ke neng ke sa itse gore ke tsene jang kwa ntlong. Gape ke ne ke betšha domino e bile ke tshameka lothari.
Mmê o ne a nna Mosupi wa ga Jehofa. O ne a leka go nthuta Baebele mme ga a ka a atlega ka gonne ka nako eo ke ne ke rata beisebolo thata. Fa ke ikatisa mme nako ya dijo tsa motshegare e bo e goroga, ke ne ke sa utlwe le gore ke tshwerwe ke tlala! Ke ne ke tlhomile mogopolo fela mo motshamekong ono. Ke ne ke rata beisebolo go feta sengwe le sengwe!
Le fa go ntse jalo, fa ke na le dingwaga di le 29, ke ne ka gobala botlhoko tota fa ke ne ke leka go tshwara bolo ka nako ya motshameko. Fa ke sena go fola, ke ne ka tlogela go tshamekela ditlhopha tse dikgolo. Mme gone ke ne ke katisa setlhopha se sennye sa mo motseng.
KAFA BAEBELE E FETOTSENG BOTSHELO JWA ME KA GONE
Ka 1957, ke ne ka ya kopanong ya Basupi ba ga Jehofa e e neng e tshwaretswe kwa setediamong se nkileng ka tshamekela beisebolo mo go sone. Fa ke ntse ke dutse, ke ile ka lemoga tsela e e siameng e Basupi ba neng ba itshwere ka yone mo setadiamong go farologana le modumo o o neng o dirwa ke batho ba ba tlileng go lebelela motshameko. Seo se ile sa dira gore ke simolole go ithuta Baebele le Basupi le go ya kwa dipokanong tsa bone.
Ke ile ka kgatlhiwa ke dilo tse ke neng ke di ithuta mo Baebeleng. Ka sekai, Jesu o ile a re mo metlheng ya bofelo, balatedi ba gagwe ba tla rera dikgang tse di molemo tsa Bogosi Jwa Modimo mo lefatsheng lotlhe. (Mathaio 24:14) Gape ke ile ka ithuta gore Bakeresete ba boammaaruri ga ba dire tiro ya bone ka gonne ba batla madi. Jesu o ile a re: “Lo amogetse mahala, nayang mahala.”—Mathaio 10:8.
Fa ke ntse ke ithuta Baebele, ke ile ka bapisa se ke se ithutang le se ke se bonang mo Basuping ba ga Jehofa. Ke ne ke kgatlhiwa ke matsapa a ba neng ba a tsaya go rera dikgang tse di molemo tsa Bogosi Jwa Modimo mo lefatsheng lotlhe. Ke ile ka lemoga gore ba rata go thusa batho fela jaaka Jesu a ne a dira. Ka jalo, fa ke ne ke bala Mareko 10:21 le go bona taletso ya ga Jesu e e reng ‘tla o nne molatedi wa me,’ ke ne ka batla go nna Mosupi wa ga Jehofa.
Mme gone go ile ga ntsaya lobaka pele ke dira tshwetso eo. Ka sekai, go ne go fetile dingwagangwaga ke ntse ke betšha lothari. Ke ne ke na le dinomoro tse ke neng ke di betšha beke le beke. Le fa go ntse jalo, ke ile ka ithuta gore Baebele ya re Modimo ga a batle gore re obamele “modimo wa Masego” e bile ga a rate motho yo o pelotshetlha. (Isaia 65:11; Bakolosa 3:5) Ka jalo, ke ile ka tlogela go betšha. Fa ke sena go tlogela go betšha, dinomoro tsa me di ile tsa fenya! Batho ba ne ba nja ditshego ka gonne ke sa betšha mo bekeng eo e bile ba mpateletsa gore ke tshameke gape mme ke ile ka gana. Ga ke a ka ka betšha gape.
Mo letsatsing le ke neng ke tlile go kolobediwa ka lone kwa kopanong ya Basupi ba ga Jehofa, ke ile ka lebana le teko e nngwe gape. (Baefeso 4:24) Maitseboa fa ke boela kwa hoteleng, ke ile ka fitlhela lekgarebe le nkileng ka ratana le lone le nkemetse mo kgorong ya kamore. O ne a re: “Ao tlhe Sammy, a re ijese monate!” Mme ke ile ka gana. Ke ile ka mmolelela gore ke tshela go ya ka melao ya Baebele. (1 Bakorintha 6:18) O ne a goa a re: “Wa reng?” Go tswa foo, o ne a re ke itlhokomolose Baebele mme a nkopa gore re ratane gape. Mme gone, ke ne ka tsena mo kamoreng ke bo ke lotlela. Gone jaanong nka bua ke tlhatswegile pelo gore fa e sa le ke nna Mosupi ka 1958, ga ke ise ke boele kwa mekgweng ya me ya kgale.
KAFA KE SOLEGETSWENG MOLEMO KA GONE
Fa ke ne ke kgona, ke ne nka kwala buka ke tlhalosa tsela e go dirisa melaometheo ya Baebele go nthusitseng ka yone. Baebele e nthusitse go nna le ditsala tsa mmatota, go itse gore ke tshelela eng le go itumela thata mo botshelong.
Ke sa ntse ke rata beisebolo mme gone ke e tshameka ka boikaelelo jo bo siameng. Fa ke ne ke tshameka beisebolo, ke ne ke tumile e bile ke na le madi, mme dilo tseo ga di nnele ruri. Le fa go ntse jalo, go nna le bakaulengwe mo lefatsheng lotlhe le go nna tsala ya Modimo ke dilo tse di nnelang ruri. Baebele ya re: “Lefatshe le a feta le keletso ya lone, mme yo o dirang thato ya Modimo o ntse ka bosaengkae.” (1 Johane 2:17) Gone jaanong ke rata Jehofa le batho ba gagwe go feta sepe fela!


text:
Ruthe o bolelela Naomi ka bopelontle jwa ga Boase (17-23)
2 o ne go na le monna mongwe yo o neng a humile thata wa losika lwa ga Elimeleke monna wa ga Naomi; leina la gagwe e ne e le Boase.+2 Ruthe wa Momoabe o ne a raya Naomi a re: “Tsweetswee, mma ke ye kwa masimong ke ye go phutha*+ mabele a barobi ba ba tla mpontshang bopelonomi ba a tlogetseng kwa morago.” Ka jalo, Naomi o ne a mo raya a re: “Tsamaya morwadiaka.”3 Gone fela foo, o ne a tsamaya mme a simolola go phutha mabele a barobi ba a tlogetseng kwa morago mo tshimong. Mme go ne ga diragala gore a tsene mo karolong ya tshimo ya ga Boase,+ wa losika lwa ga Elimeleke.+4 Ka yone nako eo, Boase o ne a goroga a tswa kwa Bethelehema mme a raya barobi a re: “Jehofa a nne le lona.” Mme ba ne ba mo araba ba re: “Jehofa a go segofatse.”5 tswa foo, Boase o ne a botsa lekawana le le okametseng barobi a re: “Mosetsana yono o tswa mo lelapeng la ga mang?”6 Lekawana le le okametseng barobi le ne la araba la re: “Mosetsana yono ke Momoabe+ yo o neng a tla le Naomi go tswa kwa lefatsheng la Moabe.+7 Mme o ne a botsa jaana: ‘Tsweetswee, a nka phutha*+ mabele* a a robilweng a barobi ba a tlogetseng kwa morago?’ Fa e sa le a goroga mo mosong o ntse a dira ka natla, ke gone a nnang fa fatshe mo moriting gore a ikhutse go se kae.”8 Go tswa foo, Boase o ne a raya Ruthe a re: “Reetsa morwadiaka. O se ka wa ya go phutha mabele kwa tshimong e nngwe, le gone o se ka wa ya gope; nna gaufi le basetsana ba me.+9 Nna o lebile tshimo e ba robang mo go yone, mme o tsamaye le bone. Ke laetse makawana gore a se ka a go kgoma.* Fa o nyorilwe, o ye kwa dinkgong tsa metsi mme o nwe se makawana a se geletseng.”10 Foo o ne a khubama, a ikoba a bo a mo raya a re: “Go tla jang go bo o nnile pelonomi mo go nna e bile o nketse tlhoko, mme ke le motswakwa?”+11 Foo Boase a mo araba a re: “Ke boleletswe sengwe le sengwe se o se diretseng matsalaago morago ga loso lwa monna wa gago, le kafa o neng wa tlogela rrago le mmago ka gone, le lefatshe la ba losika lwa gago mme wa ya kwa bathong ba o neng o sa ba itse.+12 E kete Jehofa a ka go duela ka ntlha ya se o se dirileng,+ mme e kete Jehofa Modimo wa Iseraele, yo o tshabetseng ka fa tlase ga diphuka tsa gagwe,+ a ka go naya tuelo e e feletseng.”13 Foo Ruthe o ne a re: “Tswelela o le pelonomi mo go nna morena wa me, ka gonne o nkgomoditse e bile o nkgothaditse,* nna lelata la gago, le fa tota ke se lengwe la malata a gago.”14 Ka nako ya dijo, Boase o ne a mo raya a re: “Atamela kwano, o je senkgwe o bo o ine thathana ya gago mo binikeng.” Ka jalo, o ne a nna fa fatshe fa thoko ga barobi. Mme o ne a mo naya mangwe a mabele a a gadikilweng, a ja a bo a kgora, mme ga nna le se se salang.15 Fa a ya go phutha+ gape, Boase o ne a laela makawana a gagwe a re: “Mo letleng a phuthe le mo mabeleng* a a robilweng, mme lo se ka lwa mo tshwenya.+16 Gape lo netefatse gore lo somola mabele a mangwe mo dingateng, mme lo a tlogele kwa morago gore a kgone go a phutha, lo se ka lwa mo thibela.”17 Ka jalo, o ne a tswelela a phutha mabele mo tshimong go fitlha maitseboa.+ Fa a photha se a neng a se phuthile, se ne sa batla se tlatsa dilitara di ka nna 22* tsa barele.*18 Go tswa foo, o ne a se tsaya a boela kwa motseng, mme matsalaagwe a bona se a neng a se phuthile. Gape Ruthe o ne a ntsha dijo tse a neng a di sadisitse+ a bo a di mo naya.19 Matsalaagwe o ne a mo raya a re: “O ne o phutha mabele kae gompieno? O ne o bereka kae? E kete yo o neng a go etse tlhoko a ka segofala.”+ Ka jalo, a bolelela matsalaagwe gore o ne a bereka kwa tshimong ya ga mang, a re: “Leina la monna yo ke neng ke bereka kwa tshimong ya gagwe gompieno ke Boase.”20 Naomi o ne a raya ngwetsi ya gagwe a re: “E kete a ka segofadiwa ke Jehofa yo o sa palelweng ke go bontsha batshedi le baswi lorato lwa gagwe lo lo sa kgaotseng.”+ Naomi o ne a tswelela ka go re: “Monna yono ke wa losika lwa rona.+ Ke mongwe wa barekolodi* ba rona.”+21 Foo Ruthe wa Momoabe o ne a re: “O ne a boa a nthaya a re, ‘Nna gaufi le barobi ba me go fitlha ba fetsa thobo ya me yotlhe.’”+22 Mme Naomi o ne a raya Ruthe ngwetsi ya gagwe a re: “Morwadiaka, go botoka gore o tsamaye le basetsana ba gagwe, go na le gore o ye go tshwenngwa kwa tshimong e nngwe.”23 Ka jalo, o ne a nna a le gaufi le basetsana ba ga Boase a bo a tswelela a phutha go fitlha thobo ya barele+ le ya korong e fela. Mme o ne a tswelela a nna le matsalaagwe.+


text:
PUISANO LE MOAGELANI
Goreng o Tshwanetse go Bala Baebele?
Motlotlo o o latelang ke o o tlwaelegileng o mongwe wa Basupi ba ga Jehofa a ka nnang le one le moagelani. A re re Mosupi mongwe yo o bidiwang Bogosi o bua le monna mongwe yo o bidiwang Emelang.
BAEBELE—HISITORI E E NEPILENG
Emelang: Tota nna ga ke tsene kereke. Ka jalo ga ke tseye gore motlotlo wa rona o tla re isa kgakala.
Bogosi: Ke leboga go bo o mpoleletse seo. Mme ke nna Bogosi. Wena?
Emelang: Ke nna Emelang.
Bogosi: Ke itumelela go go itse.
Emelang: Le nna.
Bogosi: Mma ke go botse sengwe, a o goletse mo lelapeng le le tsenang kereke?
Emelang: Ee. Mme fa ke ya yunibesithing, ke ne ka kgaotsa go ya kerekeng.
Bogosi: Ke a go utlwa. O ne o ithutela eng?
Emelang: Hisitori le ditirisano tsa batho. Ga ke bolo go rata hisitori—gore ke itse gore batho ba ne ba dira dilo jang mo dingwageng tse di fetileng.
Bogosi: Hisitori e a kgatlha. Gongwe o ka tswa o itse gore Baebele ke buka ya hisitori. A o kile wa e dirisa fa o dira dipatlisiso?
Emelang: Nnyaa. Ke a itse gore Baebele ke buka e e molemo, mme ga ke ise ke akanye gore e ka bua ka hisitori.
Bogosi: O lebega o se na bothata jwa go amogela dikgopolo tse disha. A o na le metsotso e se kae ke go bontshe dikai di le mmalwa tse di bontshang gore hisitori ya Baebele e nepile?
Emelang: Ee, go siame. Mme ga ke na Baebele.
Bogosi: O se ka wa tshwenyega, ke tla go bontsha mo Baebeleng ya me. Sekai sa ntlha se mo go 1 Ditiragalo kgaolo 29, temana 26 le 27. Ditemana tseno tsa re: “Fa e le Dafide morwa Jese ene, o ne a busa mo Iseraele yotlhe; mme malatsi a a busitseng ka one mo Iseraele e ne e le dingwaga di le masome a manè. O ne a busa dingwaga di le supa mo Heberone, mme a busa dingwaga di le masome a mararo le boraro mo Jerusalema.”
Emelang: Re itse jang gore ke sekai se se nepileng?
Bogosi: Batshwayadiphoso ba ne ba re Kgosi Dafide ga a ise a ko a tshele.
Emelang: Ehee? Goreng ba ne ba belaela?
Bogosi: Go ne go se na bosupi jo bongwe kwantle ga Baebele jo bo bontshang gore o kile a tshela. Le fa go ntse jalo, ka 1993, setlhopha sa baithutamarope se ne sa bona leje la bogologolo le le neng le na le lefoko le le ranotsweng e le “Ntlo ya ga Dafide.”
Emelang: Go a kgatlha.
Bogosi: Gape go ne go belaelwa gore Ponto Pilato yo go buiwang ka ene mo Baebeleng, yo e neng e le mmusi mo motlheng wa ga Jesu, o kile a tshela. Go buiwa ka ene mono mo go Luke kgaolo 3 temana 1—e le mongwe wa balaodi ba mo motlheng oo.
Emelang: Ooh ke a bona. Ya re, “fa Ponto Pilato a ne a le molaodi wa Judea, mme Herode a ne a le mmusi wa kgaolo ya Galalea.”
Bogosi: Ka dingwagangwaga, bakanoki bangwe ba ne ba belaela gore Ponto Pilato o ne a tshela. Mme mo dingwageng di le 50 tse di fetileng, go ne ga bonwa leje kwa Botlhabagare le gabilwe leina la gagwe.
Emelang: Hmm. Ga ke ise ke utlwele ka seo.
Bogosi: Mme ke itumeletse gore re tlotlile ka gone.
Emelang: Boammaaruri ke gore, ke ntse ke tlotla Baebele e bile ke e tsaya jaaka dibuka tse dingwe, mme ke ne ke sa itse gore e botlhokwa jaana. Le fa hisitori ya yone e ka tswa e nepile, ga ke akanye gore e ka re solegela molemo gompieno.
BAEBELE—BUKA YA KGALE MME E LE MOLEMO
Bogosi: Batho ba bantsi ba dumalana le se o sa tswang go se bua. Mme nna ga ke dumalane le sone. Lebaka ke gore: Dilo tse batho ba di tlhokang ga di a fetoga. Ka sekai, re tlhoka dijo, diaparo le bonno. Re rata go bua le batho le go nna le lelapa le le itumetseng. A ga se boammaaruri gore re tlhoka dilo tseno?
Emelang: Gone.
Bogosi: Baebele e ka re thusa mo dilong tseo tsotlhe. Tota re ka re ke buka ya kgale mme e molemo gompieno.
Emelang: O raya jang?
Bogosi: Mma ke re: Baebele e na le melaometheo e e solegelang molemo gompieno jaaka fa e ne e kwalwa dingwaga di le makgolo tse di fetileng.
Baebele e na le melaometheo e e solegelang molemo gompieno jaaka fa e ne e kwalwa dingwaga di le makgolo tse di fetileng
Emelang: Ke a go utlwa. Mme e solegela molemo ka ditsela dife?
Bogosi: Melaometheo ya Baebele e ka re thusa go dirisa madi sentle, go nna le lelapa le le itumetseng kgotsa go nna ditsala tse di molemo. Baebele e tshwana le mmapa o o re thusang go bona tsela. Ka sekai, a ga se boammaaruri gore mo motlheng wa rona go thata go nna monna kgotsa tlhogo ya lelapa e e molemo?
Emelang: Ee go ntse jalo. Nna le mogatsake re na le ngwaga re nyalane mme ga se ka metlha re lebang dilo ka go tshwana.
Bogosi: Ruri. Mme Baebele e na le melaometheo e e motlhofo le e e molemo. Bona se e se buang mo go Baefeso kgaolo 5 temana 22, 23 le 28. A o ka rata go di bala?
Emelang: Ee, ya re: “A basadi ba ikobele banna ba bone jaaka ba ikobela Morena, ka gonne monna ke tlhogo ya mosadi wa gagwe jaaka Keresete le ene a le tlhogo ya phuthego, ka ene e le mmoloki wa mmele ono.” Temana 28 yone ya re: “Ka tsela eno banna ba tshwanetse go rata basadi ba bone jaaka mebele ya bone. Yo o ratang mosadi wa gagwe o a ithata.”
Bogosi: Ke a leboga. A ga se boammaaruri gore fa banyalani ba dirisa kgakololo eno e e motlhofo, lelapa la bone le tla itumela?
Emelang: Ee, go ntse jalo. Mme ga go motlhofo.
Bogosi: Gone; rotlhe re dira diphoso. Mme mo go yone kgaolo eno, Baebele e re kgothaletsa go nna tekatekano. * Banyalani botlhe ba tshwanetse go nna tekatekano ba bo ba ikemisetse go ineela. Nna le mogatsake re lemogile gore Baebele e ka re thusa go dira jalo.
Emelang: Tota go a utlwala.
Bogosi: Basupi ba ga Jehofa ba na le Web site e e nang le tshedimosetso e e thusang manyalo le malapa. A nka go bontsha yone?
Emelang: Go siame, o ka mpontsha.
Bogosi: Aterese ya Web site e ke buang ka yone ke www.jw.org/tn. Eno ke tsebe ya yone ya ntlha.
Emelang: Dinepe tseno di dintle!
Bogosi: Ke dinepe tsa tiro ya rona e e dirwang mo lefatsheng lotlhe. Ahaa, se ke batlang go go bontsha sone ke se. Karolo eno e bidiwa “Go Thusa Banyalani le Batsadi.” Mo go yone, go na le ditlhogo di le mmalwa tse dikhutshwane tse di buang ka maemo a a farologaneng. A go na le se se go kgatlhang?
Go Rarabolola Mathata mo Lenyalong.” Ke akanya gore se ka nthusa!Emelang: Ee. Se se reng “
Bogosi: Setlhogo seno se bontsha dilo tse nnè tse di ka re thusang go rarabolola mathata. Ela tlhoko serapa seno. A o ka rata go se bala?
Emelang: Ee, sa re: “Fela jaaka pelo le makgwafo di le botlhokwa gore madi a kgone go dira tiro ya one, lorato le tlotlo le tsone di a tlhokega gore go nne le puisano e e nang le diphelelo tse di molemo mo lenyalong.” Hmm, ke rata tsela e ba tlhalosang dilo ka yone.
Bogosi: O badile monate. Go na le temana e e nopotsweng fano. O ka e tobetsa gore e bulege.
Emelang: Ee ke a e bona. Ke Baefeso 5:33. Ya re: “Mongwe le mongwe wa lona ka bongwe a rate mosadi wa gagwe jalo jaaka a ithata; kafa letlhakoreng le lengwe, mosadi o tshwanetse go nna le tlotlo e e boteng mo monneng wa gagwe.”
Bogosi: A o lemogile gore go gatelelwa gore mongwe le mongwe a neye yo mongwe se a se tlhokang?
Emelang: O raya jang?
Bogosi: A ga se boammaaruri gore monna o batla gore mosadi wa gagwe a mo tlotle le gore mosadi o batla gore monna wa gagwe a nne a mmolelela gore o a mo rata?
Emelang: Ee go ntse jalo.
Bogosi: Fa monna a nna a batla ditsela tsa go bontsha mosadi wa gagwe gore o a mo rata, a go ka se nne motlhofo gore mosadi a mo tlotle?
Emelang: Go ntse jalo.
Bogosi: Ka jalo, temana eno e le nngwe ya Baebele e e kwadilweng dingwaga di ka nna 2 000 tse di fetileng, e bua ka dilo tse banyalani ka bobedi ba di tlhokang. Gape e ba naya kgakololo e e molemo e e ka ba solegelang molemo fa ba e dirisa. Mme fa re sobokanya setshwantsho se re badileng ka sone pelenyana, “pelo le makgwafo” a lenyalo a tla nna a dira sentle.
Emelang: Jaanong ke a bona gore Baebele e na le dilo tse ke neng ke sa di solofela.
Bogosi: Ke itumelela go utlwa seo. Nka rata gore re kopane mono gape gore re tle go tlotla ka setlhogwana se se reng “Ditsela di le Nnè Tsa go Rarabolola Mathata,” se se mo setlhogong seno se se mo Website ya rona. *
Emelang: Go siame. Ke tla e bala le mogatsake.
A go na le kgang nngwe mo Baebeleng e o kileng wa ipotsa ka yone? A o ka rata go itse ka dilo dingwe tse Basupi ba ga Jehofa ba di dumelang kgotsa dilo tse ba di dirang? Fa go le jalo, o se ka wa okaoka go botsa mongwe wa Basupi ba ga Jehofa. O tla itumelela go tlotla le wena ka dipotso tseo.
^ ser. 43 Bona Baefeso 5:17.
^ ser. 63 Fa o batla tshedimosetso e e oketsegileng, bona kgaolo 14 ya buka ya Totatota Baebele e Ruta Eng? e e gatisitsweng ke Basupi ba ga Jehofa.


text:
Babadi Ba Botsa Jaana . . .
Boammaaruri ke Eng ka Keresemose?
Batho ba le dimilione mo lefatsheng lotlhe ba keteka Keresemose ka mabaka a a sa tshwaneng. Bangwe ba itumelela go nna le ditsala le ba malapa mo dipakeng tseno tsa boikhutso. Ba bangwe ba akanya ka Modimo kgotsa ba dirisa nako ya bone go thusa bahumanegi. Ga go pelaelo gore ditiro tseno ka botsone di molemo. Le fa go ntse jalo, bothata ke gore di amanngwa le dilo tse di seng boammaaruri ka letsatsi leno la boikhutso.
Sa ntlha, batho ba bantsi ba ba ketekang letsatsi leno ba dumela gore Keresemose ke letsatsi la ga Jesu la botsalo. Le fa go ntse jalo, baitsehisitori ba re letlha la botsalo jwa gagwe ga le itsiwe. The Christian Book of Why ya re “Bakeresete ba bogologolo ba ne ba sa keteke letsatsi lepe e le botsalo jwa ga Jesu” ka gonne ba batla “go ikgaoganya le ditlwaelo dipe fela tsa boheitane.” Se se kgatlhang ke gore, ga go gope mo Baebele e reng Jesu o ne a keteka letsatsi la gagwe la botsalo kgotsa la motho yo mongwe. Go na le moo, o ne a laela balatedi ba gagwe gore ba gopole loso lwa gagwe.—Luke 22:19.
Sa bobedi, baithuti ba bantsi ba dumela gore dingwao tse dintsi tsa Keresemose di tswa mo madumeding a e seng a Bokeresete le mo meetlong ya boheitane. Dingwe tsa tsone di akaretsa Santa Claus, setlhare sa mistletoe le sa Keresemose, go abelana dimpho, go tshuba dikerese le ditlhatshana tsa Yule log, go kgabisa ka dikgare le go opela dipina tsa Keresemose. Fa buka ya The Externals of the Catholic Church e tlhalosa mengwe ya meetlo eno ya re: “Fa re aba kgotsa re amogela dimpho tsa Keresemose, re pega dikgare tse tala mo matlong a rona le mo dikerekeng, ke ba le bakae ba rona ba ba ka tswang ba itse gore re dira meetlo ya boheitane?”
“Fa re aba kgotsa re amogela dimpho tsa Keresemose, re pega dikgare tse tala mo matlong a rona le mo dikerekeng, ke ba le bakae ba rona ba ba ka tswang ba itse gore re dira meetlo ya boheitane?”—The Externals of the Catholic Church
Mme gone, o ka tswa o ipotsa gore ke eng se se phoso ka go dira meetlo eno e e lebegang e siame. Bona karabo mo ntlheng eno ya boraro. Modimo o kgala go kopanngwa ga dingwao tsa boheitane le kobamelo e e itshekileng. Jehofa Modimo o ne a dirisa moporofeti wa gagwe e bong Amose go bolelela baobamedi ba gagwe ba ba seng kutlo ba kwa Iseraele wa bogologolo jaana: “Ke tlhoile meletlo ya lona, ke e ganne . . . Tlosang pheretlhego ya dipina tsa lona mo go nna.”—Amose 5:21, 23.
Goreng a ne a ba kgalemela jalo? Ela tlhoko se batho ba bogosi jwa kwa bokone jwa Iseraele wa bogologolo ba neng ba se dira. Kgosi ya bone ya ntlha e bong Jeroboame o ne a tlhoma dinamane tse pedi tsa gauta mo metseng ya Dana le Bethele gore batho ba di obamele go na le go obamela Jehofa Modimo kwa tempeleng ya kwa Jerusalema. Gape kgosi e ne ya simolola meletlo ya bo ya tlhoma baperesiti gore ba thuse batho go e keteka.—1 Dikgosi 12:26-33.
Go ne go ka lebega e kete Baiseraele bao ba ne ba dira jalo ka lebaka le le utlwalang. A mme ba ne ba sa dire dilo tseno tsotlhe go obamela Modimo le go mo itumedisa? Mafoko a Modimo a neng a a bua a dirisa Amose le baporofeti ba bangwe a bontsha sentle kafa Modimo a ikutlwang ka gone ka ditlwaelo tseo. Modimo o ne a bua jaana a dirisa moporofeti Malaki: “Ke nna Jehofa; ga ke a fetoga.” (Malaki 3:6) A seno ga se re bontshe kafa Modimo a ikutlwang ka gone ka meletlo e mentsi ya Keresemose e e ketekiwang gompieno?
Fa batho ba le dimilione ba sena go sekaseka dintlha tse di fa godimo, ba ne ba swetsa ka gore ba se ka ba keteka Keresemose. Ba itumedisiwa e bile ba kgotsofadiwa ke go fetsa nako le ditsala tsa bone le ba malapa le go thusa bahumanegi ka nako epe fela mo ngwageng.


text:
TSOGANG! No. 1 2017 | Go Thusa Basha ba ba Gateletsweng mo Maikutlong
Dipego di bontsha gore palo ya basha ba ba gateletsweng mo maikutlong e ntse e oketsega ka lobelo lo logolo thata.
Ke eng se se ka dirwang go thusa basha bano?
Makasine ono wa “Tsogang!” o na le dikakantsho tse di ka thusang basha ba ba gateletsweng mo maikutlong le tse batsadi ba ka di dirisang go ba thusa.
SETLHOGO SA KA FA NTLE
Go Thusa Basha ba ba Gateletsweng mo Maikutlong
Bona gore go tlhobaela go bakwa ke eng le gore batsadi ba ka thusa bana ba bone jang.
Go Nyenya—Mpho e e Tswang Kwa Modimong
Fa tsala kgotsa motho yo o sa mo itseng a go leba a bo a nyenya, le wena o feleletsa o nyenya o itumetse.
SE BAEBELE E SE RUTANG
Go Senya Mpa
Ngwaga le ngwaga bana ba le dimilione di le masome ba ba iseng ba tsholwe ba bolawa ka boomo. A eno ke tshwetso ya motho kgotsa ke selo se se sa siamang?
“Re ne Ra Amiwa ke go Bona Gore Ba a Re Rata”
Ka Matlhatso, April 25, 2015, thoromo ya lefatshe e e maatla e ne ya itaya Nepal. Morago ga tiragalo eo, Basupi ba ga Jehofa ba ne ba bontsha jang gore Bakeresete ba mmatota ba a ratana?
GO THUSA LELAPA
Go Bontsha Gore o a Leboga
Fa monna le mosadi ba lemoga dilo tse di molemo tse mongwe le mongwe wa bone a nang le tsone ba bo ba akgolana, lenyalo la bone le a nonofa. Ke eng se se ka go thusang go bontsha gore o a leboga?
A GO TLHAMILWE?
Moriri wa Tshoswane ya Kwa Sekakeng sa Sahara
Tshenekegi eno ke nngwe ya diphologolo tse di kgonang go itshokela mogote. Ke eng se se dirang gore e kgone go itshokela mogote o montsi jaana?
Tse Dingwe
Nka Lebana Jang le go Tlhobaela?
Dikgakololo di le thataro tse di ka go thusang gore o lebane le go tlhobaela.
A Basupi ba ga Jehofa ba Thusa ka Dilwana Tsa Namolo ka Nako ya Dikotsi Tsa Masetlapelo?
Utlwa kafa re thusang badumedi ka rona le batho ba bangwe ka gone ka dilwana tsa namolo.


text:
KAROLO 21
Jesu o a Tshela!
Jesu o iponatsha mo balateding ba gagwe gore a ba rute le go ba kgothatsa
MO LETSATSING la boraro Jesu a sena go swa, basadi bangwe ba e neng e le barutwa ba gagwe ba ne ba lemoga gore leje le le neng le thibile lebitla le tlositswe. Mme lebitla le ne le le lolea!
Go ne ga bonala baengele ba le babedi. Yo mongwe o ne a re: “Lo batla Jesu Monasaretha. . . . O tsositswe.” (Mareko 16:6) Fela fa a sena go bua jalo, basadi bano ba ne ba taboga mme ba ya go bolelela baaposetoloi. Fa ba le mo tseleng, ba ne ba kopana le Jesu. O ne a ba raya a re: “Se boifeng! Tsamayang, begelang bomorwarre, gore ba tle ba tswe ba ye kwa Galalea; mme ba tla mpona gone.”—Mathaio 28:10.
Moragonyana mo go lone letsatsi leo, barutwa ba le babedi ba ne ba tsere mosepele go tswa kwa Jerusalema ba ya kwa motseng wa Emao. Motho mongwe yo ba sa mo itseng o ne a tsamaya le bone mme a ba botsa gore ba ne ba bua ka eng. Motho yono e ne e le Jesu yo o tsositsweng mo baswing, mme ga ba a ka ba mo lemoga ka yone nako eo. Ba ne ba mo tlhalosetsa ba tlhontse difatlhego gore ba ntse ba bua ka Jesu. Motho yono yo ba neng ba sa mo itse o ne a simolola go ba tlhalosetsa dilo tse di kaga Mesia tse di mo Dikwalong tsotlhe. Eleruri Jesu o ne a diragaditse boporofeti jotlhe jo bo kaga Mesia. * Fa barutwa ba lemoga gore motho yono yo ba sa mo itseng ke Jesu yo o tsositsweng ka mmele wa semoya, o ne a nyelela.
Ka yone nako eo, barutwa ba babedi bano ba ne ba boela kwa Jerusalema. Fa ba goroga koo, ba ne ba fitlhela baaposetoloi ba phuthegile mmogo mme ba itotleletse mo phaposing. Fa barutwa bano ba babedi ba ntse ba tlotla ka dilo tse di ba diragaletseng, Jesu o ne a bonala mo go bone. Barutwa ba gagwe ba ne ba gakgametse e bile ba sa dumele se ba se bonang! Jesu o ne a ba botsa a re: “Ke ka ntlha yang fa go tsoga dipelaelo mo dipelong tsa lona? Go kwadilwe gore Keresete o ne a tla boga a ba a tsoga mo baswing mo letsatsing la boraro.”—Luke 24:38, 46.
Fa Jesu a sena go tsosiwa mo baswing, o ne a fetsa malatsi a le 40 a ntse a bonala mo barutweng ba gagwe ka makgetlo a a farologaneng. Mo lekgetlong lengwe, o ne a bonala mo go ba ba fetang 500! Go ka direga gore ke mo lekgetlong leno mo a neng a ba naya kabelo eno e e boima: “Tsamayang mme lo dire batho ba ditšhaba tsotlhe barutwa, . . . lo ba rute go boloka dilo tsotlhe tse ke di lo laetseng. Mme, bonang! ke na le lona malatsi otlhe go fitlha bokhutlong jwa tsamaiso eno ya dilo.”—Mathaio 28:19, 20.
Fa Jesu a ne a kopane lekgetlo la bofelo le baaposetoloi ba gagwe ba le 11 ba ba ikanyegang, o ne a ba solofetsa jaana: “Lo tla amogela maatla fa moya o o boitshepo o goroga mo go lona, mme lo tla nna basupi ba me . . . go ya karolong e e kwa kgakalakgakala ya lefatshe.” (Ditiro 1:8) Go tswa foo, Jesu o ne a tsholelediwa kwa godimo, mme leru la dira gore ba se tlhole ba mmona fa a ntse a tlhatlogela kwa legodimong.
—E tswa mo go Mathaio kgaolo 28; Mareko kgaolo 16; Luke kgaolo 24; Johane kgaolo 20 le 21; 1 Bakorintha 15:5, 6.
^ ser. 6 Go bona dikai tsa boporofeti jo bo kaga Mesia jo Jesu a neng a bo diragatsa, bona Karolo 14, Karolo 15, le Karolo 16 ya boroutšhara jono, mmogo le setlhogo sa dintlha tse di oketsegileng se se reng “Jesu Keresete—Mesia yo o Solofeditsweng” mo bukeng ya Totatota Baebele e Ruta Eng?


text:
BASHA BA BOTSA JAANA
A re Ditsala Kgotsa re a Ratana?—Karolo 2: Ke Dira Gore a Akanye Eng?
O itumelela go reetsa tsala ya gago fa e tlhoka go bua. Mme mo malatsing a, o ntse o bua thata le nngwe ya ditsala tsa gago. Bothata ke gore, ke motho wa bong bo sele. O ipolelela gore lo ditsala fela o ithaya o re le ene o ikutlwa jalo. A o tshwanetse go nna kelotlhoko?
Se se ka diregang
Ga go phoso go nna le ditsala tsa bong bo sele. Mme go tweng fa o simolola go fetsa nako e ntsi le motho a le mongwe fela? Fa go le jalo, motho yoo a ka nna a akanya gore o batla gore lo ratane.
A mme o batla gore lo ratane? Ela tlhoko ditsela tsa kafa seo se ka diregang ka gone o sa lemoge.
O fetsa nako e ntsi le motho.
“Le fa o sa kgone go laola tsela e motho yo mongwe a ikutlwang ka yone, se tshele parafene mo molelong ka go raya motho o re lo ditsala fela mme gone o fetsa nako e ntsi o mo founela e bile o tlotla le ene.”—Sierra.
O bontsha gore le wena o a mo kgatlhegela.
“Ke ne ke sa simolole motlotlo mme ke ne ke tlhola ke araba melaetsa ya gagwe e e sa feleng. Morago ga moo, go ile ga nna thata gore ke mo tlhalosetse gore ke mo tsaya e le tsala fela.”—Richard.
O tswelela o dira gore a akanye gore o a mo kgatlhegela.
“Batho bangwe ba akanya gore go tshameka ka maikutlo a yo mongwe go siame. Ba dira gore ba bangwe ba akanye gore ba batla go ratana le bone mme go sa nna jalo. Ke tlhola ke bona batho ba go dira, mme mongwe o feleletsa a utlwa botlhoko.”—Tamara.
Sa botlhokwa: Fa o tlotla le motho ka metlha e bile o fetsa nako e ntsi le ene seo se dira gore a akanye gore o a mo rata.
Lebaka la go bo go le botlhokwa
Go utlwisa motho yo mongwe botlhoko.
Baebele ya re: “Tebelelo e e busediwang morago e bobodisa pelo.” (Diane 13:12) O ne o tla akanya eng fa motho a tlhola a go bontsha gore o a go kgatlhegela?
“Go tshwana le motho yo o tshwereng tlhapi mme gone a sa batle go e lesa e tsamaya e bile a sa batle go e ntsha mo metsing. Go ka nna jalo ka dinako tse dingwe. Go utlwisa botlhoko e re o sa batle go ratana mme gone o bo o dira gore motho yo mongwe a akanye gore o batla go ratana le ene.”—Jessica.
Go go senya leina.
Baebele ya re: “Lo tlhokomela, e seng go kgatlhegela dilo tse di amang lona fela, mme gape go kgatlhegela le dilo tse di amang ba bangwe.” (Bafilipi 2:4) O ne o tla reng ka motho yo o ikakanyetsang a le nosi fela? Seo se ka ama jang leina la gagwe?
“Ga ke rate mosimane yo o tshamekang ka maikutlo a basetsana. E bile go dira jalo go bontsha gore ga a kitla a ikanyega fa a le mo lenyalong. Go tshwana le go dirisa motho yo mongwe gore o ikutlwe botoka, mme nna ke tsaya seo e le bopelotshetlha.”—Julia.
Sa botlhokwa: Motho yo o itirang e kete o kgatlhegela yo mongwe mme go se jalo, o ikutlwisa botlhoko e bile o utlwisa le bangwe botlhoko.
Se o ka se dirang
Baebele ya re re tshware ‘makawana jaaka bomorwarraarona’ le ‘makgarebana jaaka bokgaitsadiarona ka boitsheko jotlhe.’ (1 Timotheo 5:1, 2) Fa o ka latela molao oo, o tla tswelela o na le ditsala tsa batho ba bong bo sele.
“Fa nkabo ke nyetswe, ke ne ke se kitla ke tshameka ka maikutlo a lorato a molekane wa motho yo mongwe. Ke ithuta gone jaanong ke ise ke nyalwe gore ke nne tekatekano fa ke dirisana le batho ba bong bo sele.”—Leah.
Baebele ya re: “Ga go nke go tlhokega tlolo mo mafokong a mantsi.” (Diane 10:19) Molaomotheo ono ga o dire fela mo kgannyeng ya puisano gape o dira le mo go romelelaneng melaetsa go akaretsa kgang ya gore lo e romelelana ga kae le se lo tlotlang ka eng.
“Ga o tlhoke go romelela mosetsana mongwe molaetsa ntle le fa o batla go ratana le ene.”—Brian.
Baebele ya re: “Botlhale jo bo tswang kwa godimo sa ntlhantlha bo itshekile.” (Jakobe 3:17) O ka tlamparela motho mme o se na maikaelelo ape kgotsa o ka go dira e le go bontsha motho yoo gore o a mo kgatlhegela.
“Ke leka go tila go atamalana thata le motho wa bong bo sele, ke dira jalo ka se ke se buang le se ke se dirang.”—Maria.
Sa botlhokwa: Ela tlhoko tsela e o itshwarang ka yone fa o na le ba bong bo sele. Mosha mongwe yo o bidiwang Jennifer a re: “Go thata go bona ditsala tse di siameng, ka jalo, ga o batle go senya botsala ka go dira gore tsala ya gago e akanye gore o a e kgatlhegela.”
Dikakantsho
Ela tlhoko se ba bangwe ba se buang. Fa mongwe a go botsa a re: “A wena le mokete lo a ratana?” e ka tswa e le gore lo atamalane thata.
Dirisana le ditsala tsa gago tsotlhe tsa bong bo sele ka tsela e e tshwanang. Tila gore go se ka ga nna le mongwe wa bone yo o fetsang nako e ntsi le ene go gaisa ba bangwe.
Ela tlhoko melaetsa e o e romelang, go akaretsa le gore o e romela ga kae, o bua ka eng le nako e o e romelang ka yone. Mosetsana mongwe yo o bidiwang Alyssa a re: “Ga o tlhoke go romelela motho wa bong bo sele melaetsa mo gare ga mpa ya bosigo.”


text:
Molaetsa wa se se tla diragalelang dithaba tsa Iseraele (1-14)
Medingwana e e ferosang sebete e a tlontlololwa (4-6)
“Lo tla tshwanelwa ke go itse gore ke nna Jehofa” (7)
6 Jehofa o ne a bua le nna gape a re:2 “Morwa motho, leba kwa dithabeng tsa Iseraele mme o di bolelele molaetsa wa katlholo.3 O re, ‘Lona dithaba tsa Iseraele, utlwang lefoko leno la ga Morena Molaodimogolo Jehofa: Seno ke se Morena Molaodimogolo Jehofa a se bolelelang dithaba, dithota, melatswana le mekgatšha: “Bonang! Ke tla lo tlisetsa tšhaka, e bile ke tla senya mafelo a lona a a kwa godimo a a boitshepo.4 Dibeso tsa lona di tla senngwa, ditlhomo tsa lona tsa maswalo di tla thubaganngwa,+ e bile ke tla latlhela batho ba lona ba ba bolailweng fa pele ga medingwana ya lona e e ferosang sebete.*+5 Ke tla latlhela ditopo tsa batho ba Iseraele fa pele ga medingwana ya bone e e ferosang sebete, e bile ke tla gasamisa marapo a lona go dikologa dibeso tsa lona.+6 Mo mafelong otlhe a lo nnang mo go one, metse e tla senngwa+ le mafelo a a kwa godimo a a boitshepo a tla digiwa mme a tla kgakgabala.+ Dibeso tsa lona di tla senngwa di bo di tšhwetlakanngwa, medingwana ya lona e e ferosang sebete e tla phatlakanngwa, ditlhomo tsa lona tsa maswalo di tla senngwa le ditiro tsa lona di tla nyelediwa.7 Mme ba ba bolailweng ba tla wela mo gare ga lona,+ mme lo tla tshwanelwa ke go itse gore ke nna Jehofa.+8 “‘“Le fa go ntse jalo, ke tla tlogela masalela, ka gonne bangwe ba lona ba tla falola tšhaka mo ditšhabeng fa lo tla bo lo gasamiseditswe mo dinageng tse dingwe.+9 Mme ba ba falotseng ba tla nkgakologelwa ba le kwa ditšhabeng tse ba tla bong ba isitswe botshwarwa kwa go tsone.+ Ba tla lemoga gore ke ne ke utlwisitswe botlhoko ke pelo ya bone e e sa ikanyegeng* e e neng e fapogile mo go nna+ le matlho a bone a a eletsang* medingwana ya bone e e ferosang sebete.+ Ba tla tlhabisiwa ditlhong ke bosula jotlhe le dilo tsotlhe tse di makgapha tse ba neng ba di dira e bile ba tla di tlhoa.+10 Ba tla tshwanelwa ke go itse gore ke nna Jehofa le gore ke ne ke sa bue maaka fa ke ne ke re ke tla ba tlisetsa masetlapelo.”’+11 “Seno ke se Morena Molaodimogolo Jehofa a se buang: ‘Opa diatla mme o tibe ka lonao o bo o hutsafalele bosula jotlhe le dilo tsotlhe tse di makgapha tse di dirilweng ke batho ba Iseraele, ka gonne ba tla bolawa ke tšhaka, ke leuba le ke bolwetse jwa leroborobo.+12 Yo o kgakala o tla bolawa ke bolwetse jwa leroborobo, yo o gaufi o tla bolawa ke tšhaka, mme ope fela yo o falolang dilo tseno a bo a sala o tla bolawa ke leuba; mme ke tla tshololela tšhakgalo ya me yotlhe mo go bone.+13 Mme lo tla tshwanelwa ke go itse gore ke nna Jehofa,+ fa ba ba bolailweng ba bone ba tla bo ba rapaletse mo gare ga medingwana ya bone e e ferosang sebete, go dikologa dibeso tsa bone,+ mo godimo ga thota nngwe le nngwe e e goletseng kwa godimo, mo ditlhoeng tsotlhe tsa dithaba, ka fa tlase ga setlhare sengwe le sengwe se segolo le ka fa tlase ga dikala tsa ditlhare tse dikgolo kwa ba neng ba ntsha ditlhabelo tse di nkgang monate* gone gore ba itumedise medingwana yotlhe ya bone e e ferosang sebete.+14 Ke tla ba otlololela seatla sa me ke bo ke kgakgabatsa naga ya bone, mme mafelo otlhe a ba nnang mo go one a tla kgakgabala go gaisa naga e e gaufi le Dibela. Mme ba tla tshwanelwa ke go itse gore ke nna Jehofa.’”
Dintlha Tse di Kwa Tlase
^ Polelwana eno ka Sehebera e ka tswa e amana le lefoko le le kayang “boloko” mme e dirisitswe e le go bontsha letlhoo.
^ Kgotsa “matlho a bone a ka boitsholo jo bo sa siamang a salang morago.”
^ Kgotsa “e e ratang boitsholo jo bo sa siamang; e e dirang boaka.”


text:
Dikole di kgothadiwa go dirisa mananeo
21 Mar 2023
Barutabana ba kgothaditswe go inaakanya le mananeo a lephata la thuto ka a le mosola mo go tlhabololeng le go tokofatsa thuto.
Mananeo a, a a lesome le bobedi ka palo a a karetsa la Pastoral Policy le le amang batsaakarolo ba ba akaretsang barutabana, baithuti, batsadi, boeteledipele jwa metse.
Fa a bua kwa moletlong wa kabo dimpho kwa sekoleng se sebotlana sa Seetelo bosheng, Mogolwane wa lephateng la thuto mo kgaolong potlana ya Tsabong Mme Zipporah Mapange o tlhalositse fa lenaneo la bokaedi le tshidilo maikutlo le thusa mo kemo nokeng ya baithuti le go tswa ka ditharabololo mo dikwetlhong le dikgoreletsi mo dithutong tsa bone. O kopile barutabana go le dirisa le go inaakanya le lone ka gantsi le ama bana.
O boletse fa komiti ya botsogo mo sekoleng le yone e le botlhokwa e thusa thata mo dikgannyeng tsa botsogo le gone go rotloetsa mowa wa boitekanelo mo go botlhe ba ba leng mo sekoleng,
A re lenaneo la diteme (language Policy) le rotloetsa gore bana ba rutwe ka diteme tsa bommaabo ba sale bannye ka seo se tlaa thusa tomagano ya bone le barutabana le go rotloetsa boleng jwa thuto.
Lenaneo la Peer approach to counselling by teens ke le baithuti ba rutuntshiwang go buisana le go amogana maele ba phuthulogile le ba bangwe ka dikgang tse di tshwenyang di akaretsa go ikgapha mo dino-taging le gone go kgothatsanya go tlhwaafalela dithuto.
Mme Mapange o ne a supa fa tshimolodiso ya lenaneo la thuto go tswa kwa moding e atlegile mo dikoleng tsotlhe tse di kgaolong eo a supa fa mo nakong eno dikole tseo di amogtse bananyana ba le 754 mme a rotloetsa batsadi go kwadisa bana mo lenaneong leo.
O ne a tlatsa ka go supa fa sekole sa Seetelo e le sengwe sa dikole se maduo a tsone a itumedisang thata mo Kgaolong eo.
Mokgothatsi wa letsatsi leo Rre Mothusi Ntau moeteledipele (Compliance and Quality Assurance) go tswa mo Botswana Examination Council ebile a tlholega mo motseng oo o ne a supa fa ‘more mogolo go betlwa a taola wa motho o ipetla’ ka jalo a ba kgothatsa go nna le botho le gone itebaganya le tsa thuto mme ba tswe mo go ba ba ka ba kgobang marapo ka seo se ka ba itsa go fitlhelela ditoro tsa bone.
Rre Ntau o ba rotloeditse go dira ka natla gore le bone e nne bangwe ba bommantswitswidi ba ba nopolwang ke ba BEC go ba thusa ka dituelo mo go tswelediseng dithutong le fa e le gone go tswela kwa ntle tota.
O ne a bolelela baithuti fa go le botlhokwa go itseela ditshwetso tse di maleba a supa fa thuto e le loeto lo mme ba ka lo fitlhelela fela fa ba na le tebelopele le maitlamo.
O beletse fa a dirile seo go fitlhelela a nna se a leng sone gompieno mme a godisitswe ke batsadi fela jaaka ba godisiwa mo motseng oo.
Morotloetsi mogolo ebile e le mokhanselara wa pele Rre Mock Ntau o ne a tlhalosa fa a tswa kgakala ka go rotloetsa thuto mo dikoleng tse di potlana di le thataro mo kgaolong eo di akaretsa Seetelo, Nhake, Ikaneng, Maleshe, Mc Cathy’s Rust le Tsabong ka go simolodisa mowa wa phadisano gareng ga dikole, bana le barutabana ka go ba abela dikopi le madi e le tsela nngwe ya go ba tiisa moko.
O boletse fa e sale a simolotse thotloetso ya ngwaga tse tlhano go simolola ka 2015 mme e ne ya wela ka 2019 mme a tsweledisa gape morago ga gore a lemoge fa maduo a dikole tse di mo kgaolong a sa itumedise.
Rre Ntau o boletse fa mo ngwageng oo fetileng mo maduong a lokwalo lwa bosupa sekole sa Seetele se fetile ka tse di tsididi mo dikoleng tse thatataro tse a di rotloetsang.
O ne a abela baithuti ba AB ba le 30 fa barutabana ba mophato oo ba ne ba atswiwa ka P500 mongwe le monwe wa bone.
Rre Ntau o gwetlhile bagwebi, dikhamapani tse di ikemetseng, maphata a puso go ema nokeng sekole seo ka go se ikabela gore maduo a sone a tle a tswelele a itumedisa le gore tse dingwe tse di saletseng kwa morago di tokofatse maduo a tsone.
Fa a leboga Kgosi David Seetelo Toto ll wa motse oo o ne a supa matshwenyego mabapi le baithuti a kaya fa ba le mo dikoleng tse di potlana ba na le botho mme fa ba fetela kwa go tse ditona ba tswa mo tseleng ka go inaakanaya le ditiro tsa botlhoka tsebe.
Kgosi o ne a fa sekai ka baithuti ba sekole se segolwane sa Tsabong ba maitsholo a bone a sa amolesegeng mme a kopa tshwaragano gareng ga boeteledipele, batsadi, barutabana le PTA go bopa bana bao ka jaana leina le le ntle le itirelwa.
O ne a leboga bogogi jwa sekole, barulaganyi le ba-tsaya karolo botlhe go bo ba thusitse gore letsatsi leo le atlege.
Mo karolong ya kabo dimpho bana ba sekole ba ba dirileng go tlala ka diatla mo dithutong ka go farologana, barutabana, badiri, PTA mo sekoleng seo ba ne ba tiisiwa moko ka go abelwa madi, dimpho, ditlankana fa bangwe ba abetswe dikopi.
Rre Neo Moroka le Rre Mothusi Ntau ba ne ba rotloetsa baithuti ba letswao la A ka P200 mongwe le mongwe wa bone.
Moletlo o ne o ketekwa ka setlhogo se se reng Go Ipelela Kgatelopele. BOKHUTLO
Source : BOPA
Author : Cathrine Simane
Location : TSABONG
Event : Kabo dimpho
Date : 21 Mar 2023


text:
Ke Direng fa ke Tshwakgotswe ke Ditshwantsho Tse di Hepisang?
Se o ka se dirang
Lemoga se tota ditshwantsho tse di hepisang e leng sone. Ditshwantsho tse di hepisang ke maiteko fela a go leswefatsa sengwe se Modimo a se dirileng se tlotlega. Go lemoga gore ditshwantsho tse di hepisang ke sone seo go tla go thusa go ‘tlhoa se se bosula.’—Pesalema 97:10.
Akanya ka ditlamorago. Ditshwantsho tse di hepisang di diga seriti sa batho ba ba bontshiwang mo go tsone. Gape di leswefatsa motho yo o di lebang. Go a utlwala go bo Baebele e re: “Yo o botlhale ke yo o boneng masetlapelo a bo a iphitlha.”—Diane 22:3.
Ikemisetse. Monna yo o ikanyegang e bong Jobe o ne a re: “Ke ikanne gore le ka motlha ke se ka ka leba mosetsana ka go mo eletsa.” (Jobe 31:1, Today’s English Version) Ano ke mangwe a ‘maikano’ a wena o ka a dirang:
Nka se dirise Internet fa ke le esi.
Fa lefelo lengwe le le sa siamang la Internet le bulega ke tla tswa ka bonako mo go lone.
Ke tla bua le tsala nngwe e e godileng fa nka boela mo mokgweng ono.
Rapela ka gone. Mopesalema o ne a kokotlela Jehofa Modimo jaana: “Dira gore matlho a me a fete a sa bona se se se nang mosola.” (Pesalema 119:37) Modimo o batla gore o atlege, mme fa o mo rapela a ka go naya maatla a go dira se se siameng!—Bafilipi 4:13.
Bua le mongwe. Gantsi go tlhopha mongwe yo o ka mo tshololelang mafatlha go thusa thata gore o latlhe mokgwa ono.—Diane 17:17.
Gopola seno: Nako le nako fa o tila tshedimosetso e e hepisang, o a bo o fentse tota. Bolelela Jehofa Modimo ka phenyo eo, mme o mo lebogele maatla a a go neileng one. Fa o tila ditshwantsho tse di hepisang, o ipedisa pelo ya gagwe!—Diane 27:11.


text:
Browsing Tag
Coligny
Bao ba latofadiwang ka go bolaya mosimane, Matlhomola Moshoeu kwa polaseng ya Rietvlei gaufi le Coligny, ba boleletse kgotlatshekelo kgolo ya Bokone Bophirima kwa Mahikeng gore ga ba ipone molato mo ditatofatsong tseo di ba lebaneng.…
Badiri ba Lefapha la Pholo mo Bokone Bophirima ba laelwa go boela tirong.
Mokhuduthamaga wa Lefapha la Pholo mo Bokone Bophirima, Magome Masike o laetse badiri botlhe ba Lefapha go boela tirong mme a tlhalosa gore go se direng jalo, Lefapha le tlile go tsenya tirisong molawana wa go se duelelwe malatsi ao ba sa a…


text:
Browsing Tag
NUM
Go timiwa ga motlakase go go rulagantsweng go tsene mo tirisong go simolola ka ura ya botlhano thapama; 14 Seetebosigo 2018 mme go lebetswe gore thulaganyo eno e tla tswelela go fitlha ka ura ya borobedi maabanyaneng a gompieno 14…
Kgonagalo ya go timiwa ga motlakase naga ka bophara ka Labone 14 Seetebosigo 2018
Naga e ka nne ya aparelwa ke tlhokagalo ya motlakase ka Labone, 14 Seetebosigo 2018 ka ntlha ya fa mekgatlho ya badiramoepong bosechaba (NUM), le badira ka tshipi bosechaba (NUMSA) ba itsisitse kgonagalo ya go ngala ditiro ka letsatsi leo…


text:
thanodi ya mafoko
Setswana
B
- Bokao/Tiriso ya ditlhopha
-
Ke boranyane jwa boleng jo khompiutara/sebalamakgolo e bo balang ka go dirisa dipalo go tsentswe le kitso ya tlhomamo.
⊗
Afrikaans, Deutsch, English, Español, Français, Português, اَلْعَرَبِيَّةُ, Bahasa Indonesia
D
- Dipholo tsa tlhomamiso (tsa teko)
-
Ke palo e e bonwang ka go fetisa “khoutu” mo tekong. Fa palo e, e tsamaelana le dipholo tse di solofetsweng, go raya gore teko e falotse; fa palo e le dipholo tse di solofetsweng di sa tsamaelane, go raya gore teko e tlholegile.
⊗
Afrikaans, Deutsch, English, Español, اَلْعَرَبِيَّةُ, Kiswahili, Bahasa Indonesia
- Ditlhopha tsa boleng
-
Karolo ya boranyane bo kopane go aga ditlhophana tsa boleng jo bo rileng/ seemo se se rileng sa kitso. Sekai, e ka nna setlhopha sa mafoko a boleng jo bo tshwanang.
⊗
Afrikaans, English, Español, Français, Português, اَلْعَرَبِيَّةُ, Kiswahili
E
- E tlholegile (teko)
-
Teko e tlholega fa dipholo tsa tlhomamisho di sa chwane le dipholo tse di ne di letetswe.
→
pass_test
⊗
English, Español, አማርኛ, Kiswahili
G
- go tsaya letlhakore
-
Dipalopalo di tsaya letlhakore fa ele gore maduo a ditshakatsheko tsa tsone, gangwe le gape ga a ana neelano le maduo aa akanyeditsweng.
→
variance, overfitting, classification, systematic_error
⊗
Deutsch, English, Español, Português, isiXhosa, አማርኛ
K
- kgolagano kgakala
-
Seemo sa go simolola tirisano le kgolagano ya dibalamakgolo sekai, fa o dirisa SSH.
⊗
English
- kitso_ kgolo
-
Tsamaiso e e tlhatlhobang kana e kanoka mekgwa ya ka fa kitso e ka ntshiwang ka teng. Tsamaiso e,e ama go kanokowa ga kitso e ntsi e e mo ditlhopheng mme e bile go se motlhofo gore e ka kanokiwa ka tsamaiso e e tlwaelesegileng. Enige data wat tot onlangs toe nog te veel was om met net een rekenaar te analiseer.
→
three_vs
⊗
Afrikaans, Deutsch, English, አማርኛ, اَلْعَرَبِيَّةُ, Kiswahili
- Kitso_ potlana
-
Ke selekanyo sa kitso e nnye kana e e kwa tlase. Selekanyo se sa kitso, se ka emelwa ke lefela kana bongwe.
→
binary, boolean
⊗
Afrikaans, Deutsch, English, Español, Français, Português, Nederlands, አማርኛ, Kiswahili, Bahasa Indonesia
M
- Matlotla
-
Serweboleta (software) se se sa tlholeng se tlhokomelwa kgotsa se tlhabololwa.
⊗
Afrikaans, Deutsch, Bangla, English, Español, Français, Italiano, Português, አማርኛ, اَلْعَرَبِيَّةُ, Bahasa Indonesia
- Mekgwatiriso ya Segokaganyi (API)
-
Setlhotshwana sa ditiriso le ditsamaiso mo motlobong wa serweboleta (software library), kgotsa mo Tirelong ya Webo (web service), se se gokaganyang motlobo kana tirelo ya teng le Tiriso (app) e sele. Ga se khoutu, polokelotshedimosetso kana sefara: ke seletlelelakgolagano.
⊗
Afrikaans, Deutsch, English, Español, Français, አማርኛ, اَلْعَرَبِيَّةُ, Kiswahili
- Melawana_tiriso
-
Melawana e e salwang morago ke khompiutara/sebalamakgolo go rarabolola dikgwetlho tse di amang tiriso ya tse di mo boranyaneng.
⊗
Afrikaans, Deutsch, English, Kiswahili
- Mogare o o borai mo boranyaneng
-
Sengwe se se sa siamang, se le borai mo khompiutareng/sebalamakgolo. Se ka ama khompiutara/ sebalamakgolo le kitso e e mo go yone.
⊗
Afrikaans, Deutsch, English, Español, አማርኛ
- Mokwalo wa Kamela
-
Ke mokgwa wa go kwala dikaelo tsa khomputara ka go sa tsenye matshwao a sekgala (space), thalela (
_), khutlo (
.) kana thaladi (
-) mo maineng a maemedi a boleng jo bo fetogang (variables) kana a dilo (objects). Mo godimo ga moo, lefoko lengwe le lengwe mo maineng a le simolola ka tlhakakgolo. Dikai tsa mokwalo o ke
CalculateSum le
findPattern.
→
kebab_case, pothole_case
⊗
Deutsch, English
S
- Selekanyetso_ kitso ya boranyane
-
Selekanyetso sa kitso ya boranyane se se agiwang ka kitso ya dipalo tse di ferang bobedi.
⊗
Deutsch, English, Español
- Selekanyo sa kitso e e mo sedirisiweng se segolo
-
Ke kitso e e beilweng e le mo seemong kana sedirisiweng se setona mo lefelong le le lengwe fela.
⊗
English, Kiswahili
- Setlhopha sa melawana
-
Melawana e e kaetsweng ka sekao e le mo setlhopheng go ka ntshiwa ke moranodi ka tolamo.
⊗
English, አማርኛ
T
- Tiro ya Potlako
-
thulaganyo ya go kwala khoutu ya dirweboleta (software) e e remeletseng mo dikgatong-potlana tse di mmalwa le mo dikakgelong tse di tlhomameng, go na le mo mananeong a sennella-ruri le togamaano ko tshimologong.
⊗
Afrikaans, Deutsch, English, Español, Português, Kiswahili
- Tlhaloso ka go tlhakanya dilo tse pedi.
-
Ke tlhaloso e e supagalang mo diemong tse pedi.sekai…go ka tlhakanngwa bongwe le bobedi.
→
nullary_expression, ternary_expression, unary_expression
⊗
Afrikaans, English, Português, Nederlands, አማርኛ
- Tlhaloso_boleng jwa dilo/diteng
-
Tlhaloso ya mokgwa kana tsela ya mabeelo a kitso ka e nngwe,go lebeletswe popego ya kitso eo.
⊗
Afrikaans, Deutsch, English, Español, Français, አማርኛ, Kiswahili, Bahasa Indonesia


text:
Letsatsi lengwe bosigo e ne ya re Jay a thanya a bona lesedi le le phatshimang mo loaping. Sengwe se ne se fofa ka lebelo le legolo tota mme se tla se lebile letlhabaphefo. Ka ponyo ya leitlho sa ema. Lebati la bulega mme ga tswa sebopiwa se se maswe e le ruri. “Aph! Madume, leina la me ke Goggles, Aph,” ga bua sebopiwa. Jay a se lebelela fela ka tidimalo. Sebopiwa sa leka go loma lebotlolo. “Aph! A o a nkutlwa? A o itse go bua? Aph!” Goggles a mmotsa.
Jay a leka go bua mme lentswe la gana go tswa. “Aph! A ke o mpolelele gore tota fa o ntse o re – aph! – jaana o kayang?” Goggles a tsholetsa kgetsana ya polasetiki, lebotlolo la polasetiki le moteme o o senang sepe. “Di a ntsifala go ralala lefatshe. O di fitlhela mo lefatsheng le mo dinokeng mme e bile di kokobala le mo lewatleng. A di siametse go jewa?” Sebopiwa sa leka go kuma lebotlolo. “Nnyaa, o se ka wa ja selo seo! Ke polasetiki!” Lentswe la ga Jay le ne le le kwa godimo mme e bile le tlhapile. “Batho ba latlhela matlakala a bona fela mo mebileng, mme a feleletsa a tsewa ke phefo e a gogolela mo dinokeng a bo a kokobala mo lewatleng. Nakonngwe ditlhapi le dikgadubane di a aja ka jaana di ithaa di re ke dijo mme di feleletse di sule.
Dipolasetiki, digalase le meteme di nna sebaka se seleele tota, ka jalo seno se dira gore lefatshe, dinoka, lelwatle le mabopo di tletse matlakala.” Goggles o lebega a tlhoname. Fa nka ….aph!... fa nka dira gore matlakala a otlhe a a iponatse kwa loaping go ka nna jang? Ka go dira jalo ke tlaa bo ke dira gore go nne le polanete e ntšhwa e nka tshelang kwa go yona mme lefatshe le ka boa la nna phepa gape mme e bile le ditlhapi ga di kitla di tlhola di ja dipolasetiki. Aph! A se ga se kakanyo e ntle?”
“Ke kakanyo e ntle e le ruri,” ga araba Jay. Goggles a tlolela gape mo sesutlhalefaufaung. “Aph! Fa o ntlhoka, bitsa leina la me gararo,” Goggles a goeletsa fa sesutlhalefaufau se tsamaya. Jay a tlhoma sesutlhalefaufau matlho fa se ntse se tlhatlogela kwa godimodimo. Se ne se phepheulela matlakala otlhe a a mo mebileng, mo dinokeng, mo mabopong le mo lewatleng kwa loaping. Mo letsatsing le le latelang fa batho botlhe ba tsoga ba fitlhela lefatshe le galalela. Go ne so se le fa e le matlakala.
Metsi, mebila le dilo tsotlhe fela di ne di le phepa. Batho botlhe ba ne ba rata lefatshe le le phepa. le nne le le phepa ka dinako tsotlhe. Ba tlaa itumela thata mo ditorong tsa bona moo ba tlaa ratang go tswelela ba dira seno fa ba tsogile. Aph.” Goggles a latlhela lerole la gagwe la ditoro mo lefatsheng mme la nna le kokobetse jalo. Mo bosigong jona joo, didikadike tsa batho tsa lora di tlhokomela dikgwa, masimo, dithaba, dinoka, mabopo le mawatlemagolo. Ba ne ba ikutlwa ba itumetse thata e bile ba na le kagiso mo ditorong tsa bona. E ne ya re fa ba tsoga, ba bo ba tswelela go dira tsona dilo tse ba neng ba di lora fa ba robetse.
Ka go dira jalo, ba ne ba dira gore lefatshe le nne lentle thata le le phepa gape. Le fa go ntse jalo, batho ga ba a ka ba fetola tsela e ba tshelang ka yona. Ba ne ba tswelela go latlhela matlakala mo mebileng. Go ise go ye kae, ke fa mebila, dinoka le mabopo di tletse matlakala fela jaaka di ne di ntse pele. Jay a swetsa go bitsa Goggles go kopa thusa. “Goggles, Goggles, Goggles!
Lefatshe le mo mathateng ale gape!” ZAP! Sesutlhalefaufau sa goroga. “Aph! Jaanong key a go leka go dirisa toro ya me ya lerole,” Goggles a itsise Jay. Ke ya go dira gore batho botlhe mo lefatsheng ba lora ba sela matlakala, aph! Le go jala ditlhare. Aph! Le go dirisa dilo gape, aph! Le go dira dilo tsotlhe fela tse di ka dirang gore lefatshe .
Monate wa Nal’ibali
Megopolo e re ka buang ka yona
Go latlhela matlakala gongwe le gongwe go dirang mo tikologong ya rona? Ke eng se o ka se dirang go tlhokomela tikologo ya lona?
Se se bonwang ka matlho
Dira setshwantsho go bontsha gore o akanya gore lerole la mmala wa gauta le le mo torong le ne le lebega jang fa le foka mo lefatsheng lotlhe.
Go Bala
Bala gape temana e mo go yone Jay a tlhalosang gone gore matlakala a fitlha jang mo dinokeng le mo mawatleng a rona, le mo matshitshing a rona a lewatle. Dira tayakeramo go bontsha gore seno se direga jang. Terowa ditshwantsho tse dinnye, tse di nang le dileibole le metsu mo gare ga ditshwantsho tseno.
Go Kwala
Kwala setlhogo sa lekwalodikgang se se buang ka ditsela tse di farologaneng tse Goggles e thusitseng ka tsone go dira gore Lefatshe e nne lefelo le lentle gape. O se ka wa lebala go dira gore setlhogo sa teng e nne se se gogelang! Terowa setshwantsho se se tsamaisanang le setlhogo seno.
Botaki
Dilo tse di tshwanang le ditopisi, dijeke tsa polasetiki le mabokoso tse gantsi di nang le go nna di latlhwa, boa o di dirise gape. Di kgabise o dirisa pampiri, mabenyane, pente le/kgotsa dikerayone mme o dire gore e nne dilo tse wena le maloko a mangwe a lelapa ba ka kgonang go di dirisa, jaaka dikhonteinara tse di bayang diphensele, di-vase le dikhonteinara tse go bolokelwang dilo mo go tsone. Dira polakate ka kgopolo e le nngwe kgotsa di le pedi ka gore re ka tlhokomela jang tikologo ya rona.


text:
Mapodisi a Kimberley a tswalêla bodirêlô ba diritibatsi
Kgabagare mapodisi a Kimberley a begile fa a tshwere mmelaêlwa wa dingwaga di le 33 ka ditatofatso tsa go gwêba ka diritibatsi. Mapodisi a tlhalositse fa mmelaêlwa a tla tlhagêlêla fa pele ga kgotlatshêkêlô fa gautshwane go arabêla ditatofatso tseno.
Mapodisi a Kimberley a tswetse seo a se tlhalositseng fa e le bodirêlô ba diritibatsi gompieno, 18 Ferikgong 2020.
Go ya ka pegêlô eo e rêbotsweng ke Mapodisi tiragalô eno e latetse fa morago ga gore ba nêwê tshedimosetso ka flat eo e neng e belaetsa gore go dirwa diritabatsi kwa go yona.
Go ya ka Lt Col Dimakatso Mooi, setlhôpha sa Matseka ao a samaganang le bosenyi jo bo rulagantswêng se ne sa phuruphutsha flat eno mme ba fitlhêla dikalê, diritibatsi, le didiriswa tse dingwe.
Mooi o tlhalositse gore didiriswa le diritibatsi tseo Mapodisi a di fitlhetseng kwa flateng eno di lekanyêtswa go dimilione tsa Diranta di le 10.
Ka nako ya phuruphutsô, monna mongwe yo o neng a belaetsa o ne a feta gaufi le flat mme ka gangwe mapodisi a ne a mo emisa mme ba fitlhêla a tshotse seritibatsi sa Tik seo se lekanyêtswang go R2500.
Mokomisinare wa Mapodisi kwa Kapa Bokone, Lieutenant General Risimati Peter Shivuri, o akgotse Mapodisi go ka gore ba dirile tiro e ntlê mo twantshong ya diritibatsi.


text:
BASHA BA BOTSA JAANA
Nka Dira Eng Gore ke Utlwane le Batsadi ba me?
Dipotso
Ke ofe wa batsadi ba gago yo gantsi o nnang le kgotlhang le ene?
Rraago
Mmaago
-
Lo nna le dikgotlhang ga kae?
Ka sewelo
Ka dinako dingwe
Ka metlha
-
Kgotlhang ya lona e a tle e nne maswe go le kana kang?
Re e rarabolola ka bonako le ka kagiso.
Re a e rarabolola mme gone fa re dira jalo fa re sena go omana thata.
Ga e rarabologe—tota le morago ga go omana thata.
-
Fa o sa utlwane le batsadi ba gago, o ka nna wa akanya gore ba tshwanetse go dira sengwe gore go nne botoka. Mme gone, go na le dikgato tse wena o ka di tsayang go tila gore dikgotlhang di se ka tsa direga gangwe le gape le gore di se ka tsa nna maswe le go feta. Sa ntlha, ela tlhoko. . . .
Goreng go nna le dikgotlhang
Bokgoni jwa go akanya. Fa o ntse o gola, o simolola go leba dilo ka tsela e e farologaneng le e o neng o di leba ka yone fa o sa ntse o le ngwana. Gape go na le dilo tse o simololang go di rata thata mme dingwe tsa tsone, batsadi ba gago ga ba di rate. Le fa go ntse jalo, Baebele ya re: “Tlotla rrago le mmago.”—Ekesodo 20:12.
Boammaaruri ke gore: O tlhoka go bo o godile sentle gore o tlhaloganye gore o kgona go ganetsana le mongwe ntle le go omana le ene.
Go batla kgololesego. Fa o ntse o gola, batsadi ba gago ba ka nna ba go naya kgololesego e e oketsegileng. Mathata ke gore, o ka tswa o sa kgotsofalele kgololesego e ba go e nayang kgotsa e sa tle ka nako e o e batlang mme seo se ka baka kgotlhang. Le fa go ntse jalo Baebele ya re: “Utlwang batsadi ba lona.”—Baefeso 6:1.
Boammaaruri ke gore: Gantsi batsadi ba gago ba go naya kgololesego e e oketsegileng go ikaegile ka gore o dirisa jang e o setseng o na le yone.
Se o ka se dirang
Seabe sa gago. Go na le go pega batsadi ba gago molato, leka go bona gore wena o ka dira eng gore go nne le kagiso. Lekawana lengwe le le bidiwang Jeffrey la re: “Gantsi dikgotlhang ga di bakwe ke se batsadi ba gago ba se buang go na le moo di bakwa ke kafa wena o tsibogang ka teng ka se ba se buang. Go bua o wetse makgwafo go nna le seabe se segolo mo go rotloetseng kagiso.”
Baebele ya re: “Fa go kgonega, kafa go ka kgonegang ka gone mo go lona, agisanang le batho botlhe.”—Baroma 12:18.
Reetsa. Samantha wa dingwaga tse 17 a re: “Ke lemogile gore go reetsa ke selo se se thata tota. Mme gone, fa batsadi ba bona gore o ba reeditse, go ka direga gore le bone ba go reetse.”
Baebele ya re: “Nna bonako go utlwa, bonya go bua.”—Jakobe 1:19.
Se nne kgatlhanong le batsadi ba gago. Leba kgotlhang jaaka e kete ke motshameko wa kgwele ya dinao. Mme gone, lwantsha bothata e seng batsadi ba gago ka gonne ke batshameki mmogo le wena. Lekawana lengwe le le bidiwang Adam la re: “Fa go na le kgotlhang, batsadi ba batla se ba akanyang gore se siametse ngwana wa bone mme ngwana le ene o batla se a akanyang gore se mo siametse. Tota re ka re botlhe ba batla selo se se tshwanang.”
Baebele ya re: “A relateleleng dilo tse di isang kagisong.”—Baroma 14:19.
Leka go tlhaloganya. Mosha yo o bidiwang Sarah a re: “Ke thusiwa ke go gopola gore batsadi ba na le mathata a bone a gantsi le one a ba tshwenyang.” Mosetsana yo o bidiwang Carla ene o oketsa ka gore: “Ke leka go akanyetsa batsadi ba me. Ke ipotsa gore ke ne ke tla dira eng fa nka bo ke le motsadi mme ke le mo boemo jo bo tshwanang? Ke eng se se tla bong se siametse ngwanake?”
Baebele ya re: “Lo tlhokomela, e seng go kgatlhegela dilo tse di amang lona fela, mme gape go kgatlhegela le dilo tse di amang ba bangwe.”—Bafilipi 2:4.
Nna kutlo. Tota seo ke sone se Baebele e reng o se dire. (Bakolosa 3:20) Dilo di tla go tsamaela sentle fa o ka ikobela batsadi ba gago. Lekgarebe le le bidiwang Karen la re: “Dilo di nna motlhofo fa ke dira se batsadi ba me ba reng ke se dire. Ba ntiretse dilo tse dintsi tota, ka jalo, go ba ikobela ke lemme fela le nka ba direlang lone.” Go nna kutlo go thusa gore go se ka ga nna le dikgotlhang!
Baebele ya re: “Fa go se nang dikgong teng molelo o a tima.”—Diane 26:20.
Kakantsho. Fa go le thata go buisana le batsadi ba gago, leka go ba kwalela lekwalo kgotsa go ba romelela molaetsa ka founo. Mosha mongwe yo o bidiwang Alyssa a re: “Ke dira jalo fa ke utlwa gore ga ke kgone go bua le bone. Go nthusa go tlhalosa tsela e ke ikutlwang ka yone ntle le go omana kgotsa go bua sengwe se ke tla se ikwatlhaelang.”


text:
Flossie, legotlo la naga, o ne a taboga ka lobelo mo tlhageng. “Eish! Eish!” a hemela kwa godimo, “Ga nkitla ke goroga kwa gae ka nako!”
Letsatsi le ne le phirima. Meriti ya bosigo e apesa loapi. “Eish! Go tloga go nna bosigo. Mme dimo wa ngwedi ya selefera o tla bo a mpatla!”
Flossie o ne a tshaba dimo wa ngwedi. Gangwe le gape o ne a mo etela mo ditorong. Jaanong ga a kitla a kgona go taboga go ya pele. Maoto a gagwe a ne a le botlhoko, sefuba se tuka bolelo. O ne a lapile thata. A ema fa tlase ga setlhare sa bogologolo mme a nanya mo meding ya sona. A o tla bolokesega fa?
“Dumela!” ga utlwala lentswe le le bokete le tswa kwa godimo.
Flossie a leba kwa godimo mme letshogo la mo aparela. Matlho a a kgolokwe a mabedi a mo tlhomile. Matlho a magolo a a phatsimang! Pelo ya ga Flossie ya iteela kwa godimo ka bonako e kete e tla phatlola sefuba sa gagwe. Sebopiwa sengwe le sengwe se se nang le matlho a magolo jaana se tshwanetse sa bo e le mokaloba!
“Ke wena mang?” ga botsa Flossie ka lentswe le le roromang. “A o dimo wa ngwedi?”
Lentswe le le bokete la tshega ka modumo o o tshosang. “Nnyaya, ga ke dimo. Ke nna motoutwane fela. O ka mpitsa Maxwell.”
O motoutwane? Flossie o ne a sa dumele se o se utlwang! Ke motoutwane wa mofuta mang o o nang le matlho a magolo jaana? “A o motoutwana wa dimo?” a botsa.
Maxwell a tshega ka modumo o o tshosang gape. “Ao! Ao ga se matlho a me,” a rialo. Dikgolokwe tse di phatsimang tseo ke dikaelo fela mo diphukeng tsa me. “Leba fa!” Maxwell a phuphuthisa diphuka tsa gagwe gore Flossie a bone gore dikaelo tse di kgolokwe tse di phatsimang di ya: godimo le tlase, godimo le tlase.
Maxwell a tshabela mo letlhakoreng la kutu ya setlhare, gaufi le legotlo la lebala. Go ne go itumedisa go nna gaufi le motho yo o ka buang le ene. Ga se dibopiwa di le dintsi tse o ka di bonang di kailakaila bosigo.
“Mpolelele,” a rialo. “Goreng o ne o itlhaganetse? Ke go bone o tshaba o tsena mo bojannyeng o sa lebe le kwa morago.”
“Ke ne ke batla go fitlha gae letsatsi le ise le phirime,” Flossie a rialo. “Fela ga go tshwenye jaanong. Meriti ya bosigo e gorogile, mme kwa gae go kgakala.” La simolola go rothisa dikeledi tsa legotlo le lennye la lebala.
Maxwell o ne a sa tlhaloganye. “Fela goreng o batla go ya gae?” a botsa. “Goreng o batla go nna kwa teng jaanong? Ao! Bosigo ke nako e ntle go di gaisa tsotlhe. O ka boga ngwedi o tlhatloga kwa godimo ga thabana. O ka bona bojang bo fetola mmala go nna selefera. O ka utlwa phefo e foka matlhare a ditlhare.”
Flossie a tshikinya tlhogo ya gagwe. “Nnyaya, Nnyaya! Bosigo ga bo ke nako e e bosula. Bosigo ke nako e dimo ya ngwedi ya selefera e tswang go simolola go tsoma.”
“Dimo wa ngwedi ya selefera? Ga ke ise ke utlwe ka ene!” Maxwell a rialo.
Jaanong Flossie a tlhalosa: dimo wa ngwedi ya selefera o fofa mo diphukeng tsa selefera tse ditelele go feta dikala tsa setlhare. O fofa mo leseding la ngwedi, moriti wa gagwe o montsho o feela lebala. O fofa ka tidimalo e e makatsang, a batla, a batla legotlo le lennye. A bo a mo phamola ka dinala tse di bogale a mo isa kwa lefifing – go ya go ile!
Maxwell a tshikinya tlhogo mme a simolola go tshega ka modumo o o tshosang gape. “Ao! Ga se dimo! Ke morubisi fela. Mmala wa gagwe ga se wa selefera, ke mmala o mo phifadu. Ke mang yo o tshabang morubisi wa setena yo o tsofetseng?”
“Eish! O seke wa bua jalo!” ga bua Flossie a mo tsibosa. “Ka gongwe dimo wa ngwedi ya selefera o mo letsholong la metoutwane!”
“Ha!” ga bua Maxwell ka go itshepa. “Ke batla go mmona a leka!”
Go ise go ye kae, sengwe sa fofa godimo ga ditlhogo tsa bona. Flossie a leba kwa godimo go bona sebopego sa mmala wa selefera se fofela kwa tlase go tswa mo leseding la ngwedi. Diphuka di le pedi tse dikgolo tsa phuruloga, tsa tlisa moriti o montsho go kgabaganya mo meding ya setlhare.
Flossie o ne a tshogile thata e bile a palelwa ke go tsamaya. A tswala matlho a gagwe a mannye jaaka modumo o utlwala gaufi le ene…wa tla gaufi thata. O ne a itse gore go ya go diragala eng. Ditoro tse di tshosang tse di neng di mo tlhobaetsa di ne di le gaufi le go diragala.
Ka tshoganyetso ga utlwala modumo, o o tshosang, morago a utlwa modumo wa diphuka di phuphutha. Ga tloga ga nna tidimalo.
“O ka bula matlho a gago jaanong,” Maxwell a rialo.
Flossie a bula matlho a gagwe go bona morubusi o fofela kwa godimo ga dikala tsa ditlhare.
What happened? she asked in amazement. “Why did the moon monster fly away?’
Maxwell o ne a itumetse thata. “Ke dikaelo tse di mo diphukeng tsa me. Morubisi o ne a akanya gore ke matlho – fela jaaka wena. E bile o ne a akanya go tshwana le wena gore mongwe le mongwe wa matlho a magolo o tshwanetse go bo e le sebopiwa se segolo. Jaanong o ne a tshogile le go feta, e re ke go bolelele sengwe! A o utlwile ka mo a neng a tlhaba mokgosi?”
“O matlhajana e le tota!” ga bua Flossie.
“Ee, ke botlhale, a ga go jalo?” Maxwell a dumela. “Jaanong robala gaufi le nna. O bolokesegile go fitlha letsatsi le tlhaba.”
Ka jalo Flossi a tsena fa gare ga medi ya ditlhare. Go ise go ye kae a tshwarwa ke boroko. Ga a ka a lora ka dimo wa ngwedi ya selefera. Le eseng
* Dirisa rolo ya pampiri ya boithusetso, pampiri, sekgomaretsi, matlhokwana a go phepafatsa meno le pente kgotsa dikherayone go dira motoutwane. Segolola sebopego sa diphuka tsa motoutwane, di khalare, fa di oma, di kgomaretse mo rolong ya pampiri ya boithusetso. Penta matlhokwana a go phepafatsa meno ka bontsho mme o a tshwaraganye le motoutwane go dira dinakana.


text:
Gauteng
Coordinates: 26°S 28°E / 26°S 28°E
Gauteng ke enngwe ya diporofinsi tse di robongwe mo Aforika Borwa. Fa go bapisiwa le tse dingwe, ke ennye, fela ke yone e nang le baagi ba le bantsi go feta diporofinsi tse dingwe.
Ditso[fetola | Fetola Motswedi]
Gauteng, ke porofense e e neng e itsega ka leina la Pretoria-Witwatersrand-Vereeniging (PWV) le le tswileng mo go la Transvaal ka ngwaga wa 1994. Lefelo le le tletse ka batho ba lekoko la ANC go tswa kwa ngwageng wa kgethololo ya batho ba bantsho.
Melao le puso[fetola | Fetola Motswedi]
Go tswa ka kgwedi ya Motshegano a le thataro, 2009, Paul Mashatile, tona ya pele ya tsa madi yo eleng modulasetilo wa ANC mo porofenseng ya Gauteng, e ne e le moemedi wa ANC mo Gauteng go tloga ka Lwetse a le supa, 2008, go fitlhelela ditlhopho tsa Nomvula Mokonyane yo neng a emelwa ke Mbhazima Shilowa go tswa ka 1999 e be a tlogela ka mathata a neng a tsogile mo ANC a dirileng gore tautona Thabo Mbeki a tlogele setilo[2].
Itsholelo[fetola | Fetola Motswedi]
Itsholelo ya Gauteng ke yone e nnileng le seabe mo go tsa madi, mosepele, matshikiyego le madirelo mo lefatsheng la Aforika Borwa go feta mafelo a mangwe. Ebile ke lefelo le e leng gore fa bakgwebi go tswa ko ntle ga Aforika ba feta ka lone ba tla batla go simolola dikgwebo mo Aforika. Lefa Gauteng e le toropo e nnye mo go tse boferabongwe mo Aferika Borwa, e tsaya 1.4% ya lefatshe mo Aforika Borwa - profense e ke nngwe ya mafelo a a oketsang GDP ya Aferika Borwa. Gauteng e dira 10% ya GDP ya Sub Saharan Afrika le 7% ya GDP ya Aforika.
Metswedi[fetola | Fetola Motswedi]
- ↑ 1.0 1.1 1.2 Census 2011: Census in brief (PDF). Pretoria: Statistics South Africa. 2012. ISBN 9780621413885.
- ↑ http://en.wikipedia.org/wiki/Gauteng


text:
Tsuki ga Michibiku Isekai Douchuu
Other name: Tsuki ga Michibiku Isekai Douchuu
Summary:
Watch Tsuki ga Michibiku Isekai Douchuu English Subbed for free at Kissanime
Tag for Tsuki ga Michibiku Isekai Douchuu:
Watch Tsuki ga Michibiku Isekai Douchuu, Kissanime Tsuki ga Michibiku Isekai Douchuu, Tsuki ga Michibiku Isekai Douchuu Kissanime, Watch Tsuki ga Michibiku Isekai Douchuu online free, Tsuki ga Michibiku Isekai Douchuu Kissanime, Tsuki ga Michibiku Isekai Douchuu English Subbed, Tsuki ga Michibiku Isekai Douchuu Full Movie,
Tsuki ga Michibiku Isekai Douchuu Episode 12
Tsuki ga Michibiku Isekai Douchuu Episode 11
Tsuki ga Michibiku Isekai Douchuu Episode 10
Tsuki ga Michibiku Isekai Douchuu Episode 9
Tsuki ga Michibiku Isekai Douchuu Episode 8
Tsuki ga Michibiku Isekai Douchuu Episode 7
Tsuki ga Michibiku Isekai Douchuu Episode 6
Tsuki ga Michibiku Isekai Douchuu Episode 5
Tsuki ga Michibiku Isekai Douchuu Episode 4
Tsuki ga Michibiku Isekai Douchuu Episode 3
Tsuki ga Michibiku Isekai Douchuu Episode 2
Tsuki ga Michibiku Isekai Douchuu Episode 1
2021-23-09
2021-16-09
2021-09-09
2021-02-09
2021-25-08
2021-19-08
2021-12-08
2021-05-08
2021-30-07
2021-21-07
2021-15-07
2021-08-07


text: Registration of Distributors Destination Zone * Select Zone... Greater Gaborone Zone Kgalagadi Zone Greater Palapye Zone Greater Francistown Zone Ghanzi Zone Maun Zone Boteti Zone Chobe Zone Greater Phikwe Zone other Village / Town * Gaborone Hatsalatladi Modipane Lobatse Otse Ramotswa Boatle Mmankgodi Manyana Thamaga Moshupa Ranaka Goodhope Lotlhakane Pitsane Kanye Gabane Sikwane Mathubudukwane Galekgatshwane Kopong Bokaa Pilane Mochudi Molepolole Mosomane Mookane Boatlaname Botlhapatlou Letlhakeng Sojwe Lephephe Khudumelapye Salajwe Takatokwane Dutlwe Motokwe Village / Town * Jwaneng Sekoma Mabutsane Kang Dukwi Hukuntsi Tshane Lehututu Khakhea Werda Makopong Phepeng Khisa Tshabong Khuis Village / Town * Palapye Mahalapye Serowe Radisele Motlopi Shakwe Machaneng Sefhare Mokobeng Lerala Moeng Maunatlala Aphiri Moremi Gootau Majwaneng Pilikwe Serule Mogapinyana Topisi Paje Mogorosi Moiyabana Thabala Motlopi Mmashoro Village / Town * Francistown Tati Siding Tonota Poloka ShasheMooke Tlhalogang Mathangwane Makaleng Sebina Marapong Mosetse Makuta Tsamaya Butale Masunga Ramokgwebana Mapoka Goshwe Tutume Senete Maitengwe Village / Town * Ghanzi GrooteLaagte Dekar Molapo Xade NewXade EastHanahai WestHanahai Chobokwane Tshootsha Karakubis CharlesHill Makunda NewXanagas Kule Ncojane Bere Kacgae Kikao Gope Khutse Village / Town * Maun Toteng Tsau Nokaneng Xaxa Qangwa Tubu Gumare Xakanaxa Vumbura Seronga Ikoga Sepupa Ncamasere Tsodle Hills Shakawe Mohembo West Village / Town * Orapa Makalamabedi Rakops Mopipi Letlhakane Mmatshumo Gweta Xhumaga Village / Town * Kasane Serondela Nogatsaa Kavimba Kachikau Linyanti Savuti Khwai Mababe Sankoyo Pandamatenge Nunga Zoroga Sepako Nata Dukwi Sowa Village / Town * Selebi Phikwe Mmadinare Tobane Toping Bobonong Kobojango Semolale Lentswelemoriti Mathathane Tsetsebjwe Sefophe Mogapi


text:
Wednesday, March 18, 2009
Setswana le Batswana kwa pele
Se – Setswana le Batswana kwa pele – ke nngwe ya di kgwetlo le maikaelelo a go godisa le go isa pele puo kgotsa, se sengwe le sengwe sa/ka morafe wa Batswana.
E tlile go nna kgwetlo e tona, mme tsholofelo ke gore fa tse tsotlhe tse di maleba dile mo lenaneong, toro ya “Setswana le Batswana kwa pele” e tla fitlhelelwa le gofetoga nnete le fa go tla tsaya nako, kgotsa, tsona dingwaga.
Dula o solofetse go le go ntsi.
E tlile go nna kgwetlo e tona, mme tsholofelo ke gore fa tse tsotlhe tse di maleba dile mo lenaneong, toro ya “Setswana le Batswana kwa pele” e tla fitlhelelwa le gofetoga nnete le fa go tla tsaya nako, kgotsa, tsona dingwaga.
Dula o solofetse go le go ntsi.
Posted by Akanyang Merementsi at 6:27 AM No comments:
Subscribe to: Posts (Atom)


text:
A Jesu ke Modimo Mothatayotlhe?
Karabo ya Baebele
Baganetsi ba ga Jesu ba ne ba mo latofatsa ka gore o itekanya le Modimo. (Johane 5:18; 10:30-33) Le fa go ntse jalo, Jesu ga a ise a ko a re o lekana le Modimo Mothatayotlhe. O ile a re: “
Rara o mogolo bogolo go nna.”—Johane 14:28.
Balatedi ba bogologolo ba ga Jesu ga ba ise ba ko ba mo tseye a lekana le Modimo Mothatayotlhe. Ka sekai, moaposetoloi Paulo o ile a kwala a tlhalosa gore fa Jesu a sena go tsosiwa mo baswing, “
Modimo o ne a mo [Jesu] godisetsa kwa boemong jo bo kwa godimo.” Ga go pelaelo gore Paulo o ne a sa dumele gore Jesu ke Modimo Mothatayotlhe. Fa go ne go le jalo, Modimo o ne a ka godisetsa Jesu jang kwa boemong jo bo kwa godimo?—Bafilipi 2:9.
TSE DI OKETSEGILENG
A Lefoko E ne E le “Modimo” kgotsa “modimo”?
Ke tlhaloso efe e e siameng ya Johane 1:1?


text:
Pego ya Dikgang
Basupi ba ga Jehofa ba Simolola Dikopano Tsa Ditšhabatšhaba
Kopano ya ntlha ya ditšhabatšhaba ya 2014/2015 ya Basupi ba ga Jehofa e simolola ka Labotlhano mo mosong ka Seetebosigo 6, 2014, kwa Ford Field kwa Detroit, Michigan, USA. Go na le dikarolo tse di tla gasiwang ka bidio ka nako e le nngwe le dikopano tse dingwe kwa mafelong a le lesome mo United States.
Tsa Semolao le Ditshwanelo Tsa Batho
Turkey e Gana go Ikobela Melao ya Yuropa mo Kgannyeng Ya go Sa Tsenele Bosole
Goreng puso e gana go tsaya tsia tshwanelo ya batho ya go sa tsenele bosole ka ntlha ya segakolodi?


text:
Anal gape Ass free gape Gape Club gape movie Anal gape Cunt gape Gape movie Ass gape that Ass gape his Gape monster Ass gape Ass big gape Ass.com gape that Club gape Gape huge Gape her hole Ass gape her Gape in squirt Gape Gape Gape give vanessa Extreme gape Gape pussy Free gape movie Anal black gape Extreme gape Ebony gape Ass gape gay Ass gape hole Gape tranny Butt gape Gape teen Ass gape Anal gape hardcore Gape hole Anal gape male Ass gape his Gape sex Ass gape gay Club gape welcome Gape huge Anal ass gape Fist gape Butt gape Cum gape Ass gape gay
Anal gape
Ass gape that
Ass gape
Club gape
Ass gape her
Gape
Gape pussy
Extreme gape
Ass gape hole
Gape teen
Gape hole
Gape sex
Ass gape gay
Butt gape
Anal extreme gape Ass free gape Anal gape Big gape Gape pic Club gape Cum gape Gape xxx Gape mature Gape pic Club gape welcome Gape her Gape give Anal gape gay Anal big gape Gape her hole Gape Gape ryder vica Club gape movie Gape hole that Big gape Gape rim Gape gay Big gape Fuck gape Gape mature Anal extreme gape Ass cum gape making open shot wide Cream gape pie Ass.com gape that Ass free gape Gape her hole Ass big gape Gape that Ass gape pic Ass gape Anal gape huge Gape her hole Gape porn Gape in squirt Cream gape pie Gape movie Black gape Gape hole that Club gape welcome
Black gape
Anal gape sex Ass gape teen Doggy gape Club com gape Ass gape teen Ass gape his Ass.com gape her Gape ryder vica Gape gay Gape porn Fisting gape Ebony gape Cunt gape Butt gape Free gape movie Gape gay Gape that Club gape movie Free gape movie Cunt gape Gape young Asian gape Daily gape porn Gape slut Gape shemale Gape hole Anal extreme gape Daily gape porn Anal gape Doggy gape Ass big gape Gape pussy Gape rim Gape monster Cunt gape Anal gape pic Fist gape Anal gape huge Daily gape Gape hardcore Black gape Extreme gape Ebony gape Gape gay Gape pussy that
Ebony gape
Fisting gape Daily gape Club gape welcome Anal gape gay Club gape movie Ass blonde gape Gape give vanessa Blonde gape Gape tranny Anal gape hardcore Anal gape sex Ass gape teen Gape porn Blonde gape Anal black gape Anal big gape Gape mature Gape hole that Gape teen Cum gape Gape planet Gape rim Anal black gape Anal gallery gape Ass gape that Anal big gape Gape wide Anal big gape Ass gape her Gape rim Gape mature Anal gape gay Daily gape Gape in squirt Gape hole Double gape Ass gape pic Double gape Anal gape hardcore Ass gape his Big gape Anal gape teen Cream gape pie Gape pic
Anal gape teen
Ass gape huge Butt gape Gape shemale Gape mature Gape give Club gape Anal ass gape Gape mature Club gape Gape her Gape young Cunt gape Gape movie Gape gay Gape in squirt Ass gape gay Fuck gape Cum gape Cream gape pie Club gape Gape gay Anal big gape Gape gay Gape mature Ass gape his Daily gape porn Gape give vanessa Gape hardcore Gape give vanessa Gape slut Fisting gape Gape her hole Gape xxx Ass gape huge Anal gape gay Ass gape pic Ass.com gape her Ass blonde gape Blonde gape Ass blonde gape Anal extreme gape Gallery gape Ass gape gay Black gape
Gallery gape
Anal gape gay Gape gay Anal gape male Ass.com gape that Gape give vanessa Gape rim Dildo gape Fisting gape Doggy gape Gape mature Anal gape male Gape young Anal gape pic Gape hole Anal gape male Fuck gape Gape her hole Anal gape pic Black gape Gape in squirt Gape pussy that Daily gape Cream gape pie Gape ryder vica Ass gape her Anal gape hardcore Gape her hole Ass gape teen


text: Re batho ba ba tswang mo ditsong tse di farologaneng le ba ba buang dipuo tse di sa tshwaneng, mme gone re dirwa seoposengwe ke mekgele e e tshwanang. Selo se re se tsayang se le botlhokwatlhokwa ke go tlotlomatsa Jehofa, Modimo yo go buiwang ka ene mo Baebeleng le yo e leng Mmopi wa dilo tsotlhe. Re leka ka bojotlhe go etsa sekao sa ga Jesu Keresete mme re motlotlo go bidiwa Bakeresete. Mongwe le mongwe wa rona o ipha nako ka metlha go thusa batho ba bangwe go ithuta ka Baebele le ka Bogosi jwa Modimo. Re bidiwa Basupi ba ga Jehofa ka gonne re neela bosupi kgotsa re bua ka Jehofa Modimo le Bogosi jwa gagwe.